STANOJEVIĆ POSLE POBEDE NAD VOJVODINOM: Izvinjavam se...\nIzvor: SrbijaDanas.com, 02.Mar.2021, 19:24\nIskusni trener sa svojom ekipom nastavlja da briljira.\nPartizan je rutinski savladao Vojvodinu u Humskoj sa 2:0, a svoje utiske nakon utakmice 24. kola Superlige Srbije izneo je strateg crno-belih Aleksandar Stanojević.\nVojvodina je fizički dominantna ekipa, ovo je bila izuzetno teška utakmica. Nismo uspeli da damo drugi gol iz nekoliko izglednih prilika u prvom poluvremennu, ali mogu biti zadovoljan prikazanim - rekao je Stanojević, a potom se osvrnuo da žuti >> Pročitaj celu vest na sajtu SrbijaDanas.com << karton koji je dobio u 79. minutu:\n- Izvinjavam se , ali tenzija je bila veća poslednjih 15-tak minuta susreta.\nJuventus je sve dalje od titule, ali u Torinu uveravaju da nisu odustali od trke s milanskim klubovima. Večeras (20.45) Staroj dami u goste stiže Specija i to je dobra prilika za osvajanje tri boda - kvota na keca je 1,30, a na Sigurnu pobedu (trijumf bez primljenog gola) 2,10. Pogledajte sve kvote kladionice MOZZART za Juventus - Specija.\n23:09: TREĆA SMENA: Akcenat na Kopa Libertadoresu i Sudamerikani, mađi...\n23:09: Čeferin: Oduševljen sam zbog Sitija, pokazali su inteligenciju\n23:09: Dačić: Nisam dobio platformu ni od Đilasove grupacije, ni od J...\n23:08: Turska odložila mirovnu konferenciju o Avganistanu za sredinu ma...\n23:08: RECEPT ZA ŠPIJUNSKU AFERU Eksplozija u Češkoj, bugarski trgova...\n23:06: BUKTI RAT DVA NAJPOZNATIJA JUTJUBERA Baka Prase optužio kolegu d...


Predsjednik Vlade poručio da je Crna Gora zemlja u kojoj se, u oblasti vladavine prava, "više neće odlučivati prema željama moćnih pojedinaca", nego isključivo prema Ustavu i zakonu\n59380 pregleda\t1307 reakcija\t97 komentar(a)\nPredsjednik Vlade Zdravko Krivokapić osudio je "besprizoran čin skrnavljenja spomenika" jednom od najvećih antifašističkih junaka i simbola otpora Čedomiru Ljubu Čupiću.\nUz pohvalu policiji na brzom otkrivanju počinioca, apelovao je na državne organe da slučaj rasvijetle do kraja i do posljednjeg detalja.\n"Želimo da kao Vlada i kao građani znamo ko i zašto je ovo uradio u gradu slobode? Narod i zemlja koji su digli prvi antifašistički ustanak u Evropi, datum koji uskoro slavimo, i praznik koji nam je svima podjednako u srcima, zaslužuje da zna sve okolnosti slučaja", saopštio je Krivokapić.\nMora se znati, kako je rekao, da li je u pitanju izolovani, pojedinačni slučaj, ili je u pitanju "dirigovani događaj".\n"Ima elemenata da pomislimo i na ovo drugo jer imamo činjenicu da su predsjednik države i predsjednik opštine Podgorica donijeli presudu našoj vlasti, prije nego što su se državne institucije oglasile".\n"Pozivam predsjednika države ili da vodi računa da ne izgovara riječi koje zvuče kao poziv na rušenje ustavnog i državnog poretka, a ukoliko on sam od toga konačno ne odustane, onda ću ja pozvati Državno tužilaštvo da reaguje na te prijetnje", poručio je predsjednik Vlade.\nKazao je da je Crna Gora zemlja u kojoj se, u oblasti vladavine prava, "više neće odlučivati prema željama moćnih pojedinaca", nego isključivo prema Ustavu i zakonu.\n"Za kraj poručujem da čin skrnavljenja spomenika Ljubu Čupiću ili bilo kojeg drugog spomenika istorije i kulture, neće biti tolerisan nikome", zaključio je Krivokapić.\nZdravko KrivokapićVlada Crne GoreNikšićČedomir Ljubo ČupićLjubo ČupićMilo Đukanović


Pašalić: Potrebne izmjene Zakona o šumama - Srpskainfo\nPašalić: Potrebne izmjene Zakona o šumama\nPašalić je sa rukovodstvom Šumskog gazdinstva Prijedor, koje je prošle godine ostvarilo najveću dobit od oko 1,1 milion KM u preduzeću “Šume Republike Srpske”, razgovarao o tome koje bi to izmjene bile.\nJedna od tema bila je i mehanizacija jer je u nekim šumskim gazdinstvima takva konfiguraciju da im je neisplativo da imaju svoju mehanizaciju, da je mnogo jeftinije da koriste usluge izvođača, a u nekima je obrnuta situacija tako da postoje specifičnosti koje se moraju uvažiti – rekao je Pašalić novinarima.\n– Upravo smo zbog toga i došli. Sve što se radi radi se na osnovu određenih zakonskih i podzakonskih akata i naravno da ima uvijek potrebe da se ti zakoni i pravilnici dorade, treba prepoznati gdje su ti ograničavajući faktori i treba ih korigovati – rekao je Pašalić.\n– Tražili smo pomoć od ministra prije svega oko raspolaganja našim sredstvima koje smo zaradili u Šumskom gazdistvu Prijedor, a druga stvar je dogovor oko nekih zakonskih prepreka i nedoumica kao i nekih nedorađenih stvari pokušavamo da se usaglasimo i oko nekih detalja koji su nama jako bitni za proizvodnju – rekao je Bursać.\nPolitika Boris PašalićZakon o šumama


Četvrtak, 05.08.2021 | 15:15\nGejmersku zajednicu i cijelu planetu vijest je obišla kao cunami: Kina video igrice od sada tretira kao „elektronsku drogu“. Proteklih mjeseci vlasti su najavile niz mjera koje za cilj imaju bolju kontrolu nad tehnologijom i privatnim obrazovnim kompanijama.\nKao najproblematičniju navode kompaniju „Tencent“, koja je kreator jedne od najpopularnijih igrica „Pokemon“. Sada je u fokusu kritike druga igrica, takođe izuzetno popularna, „Honor of Kings“. Naime, istraživanja su pokazala da djeca školskog uzrasta provode i po osam sati dnevno igrajući ovu igru. Iz tog razloga zahtijevaju uvođenje određenih restrikcija ovoj industriji.\nNakon objavljivanja ovog članka vrijednost dionica „Tencenta“ opala je za 10 odsto, odnosno za čak 60 milijardi dolara.\n„Tencent“ se obavezao da će uvesti određene mjere koja će djeci ograničiti pristup igrici, dok će stariji korisnici moći da je igraju, ali samo u određenom vremenskom intervalu. Kompanija je dodala i da planira da promijeni politiku kuće.\nZatim je časopis Economic Information Daili izbrisao članak sa svoje platforme, a vrijednost dionica je počela da se normalizuje.\nMeđutim, ova kompanija doživjela je još jedan udarac, te je „Tencentu“ naređeno da raskine ekskluzivne ugovore o licenciranju muzike sa izdavačkim kućama širom svijeta, što je dovelo do ponovnog pada cijena dionica.


Suđenje Breiviku počinje 16. aprila 2012. godine – Informer\nSuđenje ekstremnom desničaru Andersu Behringu Breiviku, odgovornom za pokolj u Norveškoj 22. jula, treba početi 16. aprila 2012., saopćio je sud u Oslu.\nPrije suđenja, sposobnost za suđenje Behringa Breivika (32) moraju ocijeniti dva stručnjaka psihijatra koji do 30. novembra trebaju predati svoj izvještaj.\n“Trenutno se procjenjuje da će sudski postupak trajati desetak sedmica”, rekao je u ponedjeljak na pres-konferenciji Geir Engebretsen, tajnik suda u Oslu, dodavši da su datumi određeni u dogovoru s odbranom i tužilaštvom.\nBreivik koji kaže da se bori protiv “muslimanske najezde” i multikulturalizma u Evropi, priznao je da je počinio bombaški napad na sjedište norveške vlade a zatim i pokolj na otoku Utoeyji, pokraj Osla, gdje je bio ljetni kamp mladeži vladajuće Radničke stranke.\n“Priznajem činjenice, ali ne priznajem kaznenu odgovornost za njih“, kazao je on.\nBreivik od samog početka želi privući pažnju javnosti na sebe i na manifest od 1.500 stranica koji je objavio na internetu netom prije počinjenja zločina.


Potrošnja vode na njivama pod revizijom EU - AgroSmart\nEvropski revizorski sud trenutno procenjuje uticaj poljoprivredne politike EU na održivo korišćenje vode. Procena će biti „korisna dok EU krene napred sa svojom reformom Zajedničke poljoprivredne politike (ZPP)“, ocenjuju evropski mediji.\n„Poljoprivredna aktivnost ne samo da utiče na količinu i dostupnost resursa slatke vode, već utiče i na kvalitet vode, na primer, kroz zagađivanje đubrivom i pesticidima“, rekla je Joelle Elvinger, članica Evropskog revizorskog suda.\nPostojeći pristup EU u upravljanju vodama seže do Okvirne direktive o vodama uspostavljene 2000. godine, koja je uvela principe održivog korišćenja vode.\nEvropski revizorski sud je takođe rekao da ZPP igra važnu ulogu u održivosti vode, ne samo što „nudi alate koji mogu pomoći u smanjenju pritisaka na vodene resurse, već takođe može finansirati infrastrukturu za navodnjavanje“.\nPre tri nedelje, Evropska komisija je odlučila da ne revidira Okvirnu direktivu o vodama, koja zahteva da države članice obezbede da sva vodna tela budu u „dobrom stanju“ do 2027. godine. Očekuje se da će revizija biti završena u drugoj polovini 2021. godine.


KORONA PONOVO HARA: 85 novih slučajeva, u Vranju 46 pacijenata u JEDNOM DANU - InfoVranjske\nVranje je i dalje najveće žarište epidemije virusa korona, novoobolelih je 46 od ukupnog broja na jugu Srbije koji iznosi 85 novih slučajeva infekcije.\nSledi Bujanovac sa 14 novoinficiranih koronom, Preševo i Vladičin han sa po devet i Surdulica sa četiri novoobolela lica.\nProcenat novozaraženih u odnosu na broj testiranih uzoraka na jugu Srbije izjednačio se sa istim procentom na nivou Srbije, približio se broju od 20 odsto.\nOd 430 testiranih uzoraka sa područja Pčinjskog okruga, 85 je pozitivnih na COVID 19, što predstavlja 19,6 odsto, dok je u Srbiji od 17.035 testiranih, 3.346 novoobolelih, ili 19,7 odsto.\nEpidemiološka situacija u Srbiji je sve lošija, pa se očekuju nove mere Republičkog kriznog štaba u cilju zaustavljanja daljeg širenja zaraze virusom korona iako je dr Branislav Tiodorović, poznati epidemiolog iz Niša, najavio povećanje broja novoobolelih do kraja septembra.


Karlos Tavarez: Nećemo ugasiti nijedan brend nakon spajanja FCA i PSA - Auto Republika\nBudući novog automobilskog diva najavljuje borbu na svim frontovima.\nNakon što su PSA i FCA najavili spajanje, pojavile su se brojne glasine da je određenim markama u sklopu italijansko-američke alijanse odzvonilo. Po svemu sudeći do toga neće doći, s obzirom na to da je Karlos Tavarez u razgovoru za jedan francuski poslovni radio rekao da neće biti gašenja brendova.\nTavarez je dodao da svih 13 proizvođača koji će činiti novonastali entitet imaju zajedničku jednu divnu stvar – slavnu prošlost. “To je ono što mi posebno cenimo kod automobilskih brendova, jer nam daje temelj na kojem ćemo da zidamo njihovu budućnost”, rekao je šef PSA.\nPrvi čovek budućeg giganta potvrdio je da 13 brendova pod jednim kišobranom jeste veliki broj, ali da primera radi Volkswagen grupacija ima više članova.\nTavarez je dodao da očekuje da se u narednih nekoliko nedelja sve ostale birokratske stvari finiširaju, te da će moći i zvanično da dođe do spajanja FCA i PSA.\nOve dve grupacije očekuju da će u prvim godinama nakon fuzionisanja uštedeti oko 3,7 milijardi evra na godišnjem nivou, samo zbog sinergije u razvoju novih proizvoda. Uštede bi trebalo da budu značajno veće kada prođe inicijalni period.\ntagovi: karlos tavarez PSA PSA-FCA\nprethodni Kakva će biti sudbina Lancije nakon spajanja FCA i PSA?\nsledeći Zašto je Ilon Mask odabrao Nemačku za novu fabriku Tesle?


TAJNI PROJEKAT: Zapad bombama oteo Kosovo i sada ga iza leđa Srbije spaja sa Albanijom | WebTribune\nHome U FOKUSU TAJNI PROJEKAT: Zapad bombama oteo Kosovo i sada ga iza leđa Srbije spaja sa Albanijom\nTAJNI PROJEKAT: Zapad bombama oteo Kosovo i sada ga iza leđa Srbije spaja sa Albanijom\nPosted date: април 26, 2019 In: U FOKUSU\nKosovo i Albanija nastavljaju proces „tihog ujedinjenja“, a to ujedinjenje može biti znatno ubrzano ukoliko se u skorije vreme, odnosno do kraja godine, ne pronađe rešenje za kosovski problem.\nTo kažu za Danas nezvanično diplomate, komentarišući najavu šefa albanske diplomatije Genta Cakaja da će Albanija i Kosovo ubrzo formirati zajednička diplomatska predstavništva i da će Tirana formirati „posebno odeljenje“ koje će raditi na jačanju međunarodne pozicije Kosova.\nNaši izvori napominju da su i Albanija i kosovski zvaničnici, predvođeni premijerom Ramušem Haradinajem, „već mesecima unazad“ izrazito nezadovoljni ponašanjem zvaničnog Brisela, i, čak, sumnjaju da će se „Kosovo i Albanija ikada pridružiti Evropskoj uniji“. „Albanski premijer Edi Rama, kao i Haradinaj, ne kriju da žele što veću integraciju Kosova i Albanije, i neretko se u poslednje vreme oživljava retorika o velikoj Albaniji“, navode sagovornici Danasa.\nŠef srpske diplomatije Ivica Dačić nije želeo juče da odgovori na naše pitanje da li će zvanični Beograd reagovati na najave iz Tirane, a ni od saradnika predsednika Srbije Aleksandra Vučića nismo uspeli da dobijemo odgovor da li će Vučić na predstojećem sastanku „zapadnobalkanske šestorke“ u Berlinu osuditi takvu retoriku albanskog ministra Cakaja.\nEdi Rama je, podsetimo, u novembru 2018. posle zajedničke sednice kosovske i albanske vlade u Peći poručio da će „Albanija i Kosovo ići ruku pod ruku kao dva ponosna orla“, a 1. januara 2019. na graničnim prelazima između Albanije i Kosova uspostavljena je zajednička kontrola.\nPojedini predstavnici diplomatskih krugova ne isključuju ni mogućnost „nasilnog pripajanja Kosova Albaniji“, ukoliko kosovski konflikt ostane „zamrznut“, a najnoviju poruku albanskog ministra spoljnih poslova, inače rođenog na Kosovu, vide i kao „direktan odgovor zvanične Tirane na diplomatsku ofanzivu srpskih vlasti“.\n„Srpske vlasti, predvođene predsednikom države Vučićem i šefom diplomatije Dačićem, ne kriju da lobiraju kod mnogih država za povlačenje priznanja Kosova, a sada je Albanija odgovorila na tu njihovu inicijativu, obelodanivši da će raditi još predanije na promociji pozicije Kosova“, objašnjavaju diplomate.\nO krajnje zaoštrenim odnosima kosovskog premijera sa briselskom administracijom govori i ponovljena kritika Haradinaja na račun visoke predstavnice EU i posrednice u dijalogu Beograda i Prištine Federike Mogerini. Haradinaj je za prištinske medije juče izjavio da je Mogerini „nanela mnogo štete Uniji i Balkanu“.\n– Federika Mogerini nas je gotovo vratila u prošlost. Umesto da se fokusira na priznanje nezavisnosti Kosova, pokrenula je temu razmene teritorija. Ne verujem da bi trebalo da očekujemo rešenje… Vlada Kosova posvećena je evroatlantskim integracijama, regionalnoj saradnji i dijalogu o normalizaciji odnosa sa Srbijom, rekao je predsednik kosovske vlade.\nHaradinaj je ocenio da predstojeći sastanak lidera „zapadnobalkanske šestorke“ u Berlinu predstavlja „najbolji način komunikacije između zemalja regiona“, ali da na tom samitu neće biti ukinuta taksa od sto odsto koje je njegova vlada uvela na robu iz Srbije i BiH.\nTOMISLAV KRESOVIĆ: Vučić priznao da on ne vodi politiku Srbije – EVO ŠTA TREBA RADITI\nZAGOVARA PREDAJU KOSOVA PA KAŽE: “Savez za Srbiju” samo stvara nestabilnost u Srbiji\nVUČIĆ POBESNEO: Sada je besmisleno govoriti o briselskom dijalogu …


Mladi u posjeti Opštini Nikšić – Agencija za lokalnu demokratiju Nikšić\nHome/Mladi/Mladi u posjeti Opštini Nikšić\nDanas 23. oktobra, 2018. godine u okviru dana „Mladi preuzimaju”upriličena je posjeta mladih Opštini Nikšić. Cilj ovog dana je da se mladima približi rad lokalne samouprave, da se bliže upoznaju sa funkcionisanjem Opštine, te da obiđu referentne službe i sekretarijate lokalne samouprave.\nTako su mladi najprije posjetili Sekretarijat za kulturu, sport, mlade i socijalno staranje Opštine Nikšić, gdje ih je ugostio Sekretar ovog Sekretarijata, Milan Korać. On je mladima predstavio oblasti rada Sekretarijata, sa posebnim akcentom na oblasti koje su bliske mladima, sport i kulturu, ali i oblast obrazovanja, naročito mogućnosti za dobijanje stipendija.\nSvetozar Bajović, rukovodilac Sektora za kulturu, posebno je istakao mogućnosti za mlade, da po povoljnijim uslovima prate kulturne sadržaje u gradu, tj. da učenici i studenti karte za pozorište mogu kupiti po cijeni od 2€, što je 50% niže od ukupne cijene, kao i da veliki broj sadržaja mogu pratiti besplatno, uključujući i projekcije filmova.\nNakon toga, mlade je pozdravila Slobodanka Roganović, šefica kabineta Predsjedsnika, te u širem smislu opisala nadležnosti i oblasti rada Opštine. Ona je posebno istakla važnost učešća mladih u procesima donošenja odluka, odnosno, da je neophodno da budemo u toku i daje svoje mišljenje/predloge prije nego li određeni propisi, akti i odluke stupe na snagu.\nMladi su ovom prilikom posjetili i Građanski biro i upoznali se radom ove službe, kao prvog mjesta za kontakt između građana i pojedinih Sekretarijata/službi.\nNa kraju, mladi su posjetili i Kancelariju za prevenciju narkomanije, kao i Gradsku biblioteku „Njegoš”.\nOvoj posjeti su prisustvovati članovi neformalnog omladinskog kluba “Connect”, koji funkcioniše u okviru Gimnazije Stojan Cerović iz Nikšića.


Vojvodina, a u Briselu - Istinomer\n„Početkom sledeće (2011.) godine počeće s radom kancelarija Vojvodine u Briselu, i to u zgradi Misije Srbije pri EU, uz logističku podršku srpskog Ministarstva spoljnih poslova.“\nIako je ranije najavljivano da kancelarija Vojvodine u Briselu neće biti otvorena dok Srbija ne dobije status kandidata za članstvo u EU, zbog visokih troškova, krajem prošle godine Ministarstvo spoljnih poslova ponudilo je Vojvodini da otvori kancelariju u Misiji Srbije.\n„Govorili smo da Vojvodina neće otvarati kancelariju u Briselu sve dok Srbija ne postane i zvanično kandidat za člana Evropske unije, jer bi zakup i drugi troškovi bili veći od očekivane dobiti. Situacija se, međutim, promenila s obzirom da ćemo prostorije dobiti sasvim besplatno.“\npredsednik pokrajinske Vlade Bojan Pajtić, Tanjug, 5. 11. 2010. godine\nVlada Srbije zatim je odobrila otvaranje kancelarije, a Pajtić je najavljivao skori početak rada.\n„Već sledeće nedelje mi ćemo poslati naše predstavnike, odnosno ljude iz pokrajinskog Fonda za evropske poslove, da zajedno sa predstavnicima Misije Srbije u Briselu, dogovore dalje korake za otvaranja te kancelarije.“\nRTV, 24. 3. 2011. godine\nU oktobru 2011. godine, kancelarija je zvanično počela sa radom.\n„Vojvodina je svečano u ponedeljak uveče u Briselu otvorila svoju kancelariju pri Misiji Srbije u Evropskoj uniji, čiji je glavni zadatak da obezbedi priliv stranih investicija i bolji pristup evropskim regionalnim fondovima.\n‘Ovo je novi korak Vojvodine i Srbije ka zajedničkom cilju’, rekao je predsednik vojvođanske vlade Bojan Pantić na svečanom prijemu u Konser Noblu.“\nTanjug, 10. 10. 2011. godine\nBudući da je kancelarija otvorena tokom prošle godine, ali ipak znatno kasnije nego što je najavljeno, izjavu Bojana Pajtića ocenjujemo kao skoro ispunjeno obećanje.


Inspekcija rada zatekla 109 radnika na crno | Kamatica\nPočetna > vest > Inspekcija rada zatekla 109 radnika na crno\nInspekcija rada zatekla 109 radnika na crno\nTekst objavljen: 16.11.2015 14:11\nInspekcija rada je tokom nadzora poslodavaca koji se bave preradom i konzervisanjem mesa i proizvodnjom mesnih prerađevina, kod 324 kontrolisana privredna subjekta zatekla 109 lica koja su radila na crno, saopštilo je danas Ministarstvo za rad.\nKako se navodi, na radu je ukupno zatečeno 1.578 lica, od čega sa 109 poslodavci nisu zaključili ugovore o radu i nisu ih prijavili na obavezno socijalno osiguranje.\nNadzori su vršeni u oblasti radnih odnosa i bezbednosti i zdravlja na radu.\nNajdrastičniji primeri rada na crno su, navodi se, utvrđeni u Šapcu, gde su kod jednog poslodavca, od 11 prisutnih lica, četiri radila na crno, a kod drugog poslodavca od četiri zatečenih radno angažovanih osoba, tri su radile na crno.\nU Majdanpeku je kod jednog poslodavca zatečeno pet lica na radu na crno od 16 radno angažovanih, dok je u Rumi kod jednog poslodavca utvrđeno da sve tri radno angažovane osobe nisu prijavljene.\nNa osnovu utvrđenih činjenica, inspektori rada su doneli rešenja o otklanjanju nepravilnosti i naložili poslodavcima zasnivanje radnog odnosa sa zatečenim radnicima na crno.\nZbog utvrđenih prekršaja u oblasti radnih odnosa, inspektori su podneli 18 zahteva za pokretanje prekršajnog postupka protiv pravnog i odgovornog lica, odnosno protiv preduzetnika, dok su u oblasti bezbednosti i zdravlja na radu podneli sedam zahteva za pokretanje prekršajnog postupka.\nU saopštenju Ministarstva za rad, zapošljavanje, boračka i socijalna pitanja se navodi su, zbog prekršaja za koje je predviđena novčana kazna u fiksnom iznosu, inspektori izdali i 19 prekršajnih naloga.\nInspekcija rada je donela 51 rešenje zbog utvrđenih nepravilnosti u oblasti radnih odnosa, kao i 70 rešenja u oblasti bezbednosti i zdravlja na radu i tri rešenja o zabrani rada zbog neosposobljenosti zaposlenih za bezbedan i zdrav rad na radnom mestu.\nOtkriven je i privredni subjekt koji je obavljao neregistrovanu delatnost, a inspektor je doneo rešenje kojim mu je naložio da odmah pokrene postupak za upis u odgovarajući registar i zabranjeno mu je obavljanje delatnosti ili aktivnosti do ispunjenja propisanih uslova.\nInspektorat za rad će, dodaje se, nastaviti sa merama prema registrovanim i neregistrovanim subjektima radi suzbijanja rada na crno, sive ekonomije, stvaranja zdravog privrednog ambijenta i jednakih uslova poslovanja za sve privredne subjekte.\nprekršaj poslodavci rad na crno zaposleni radnici radnici na crno


Prodaja nekretnina na Kopaoniku\nPlanina Kopaonik nalazi se u centralnom delu Republike Srbije, a dobila je naziv po velikom rudnom bogatstvu na ovoj planini. Zbog velikih prirodnih vrednosti flore i faune Kopaonik je proglašen nacionalnim parkom. Ima preko 200 sunčanih dana godišnje zbog čega nosi naziv “planina sunca”. Omiljeno je mesto turistima kako zimi, tako i leti, ali i jedna od atraktivnijih lokacija za investitore novogradnje.\nNekretnine na Kopaoniku\nSneg na Kopaoniku pada od novembra do maja, otprilike prosečno 170 dana godišnje. I pored toga, 97% ski staza na ovoj planini je pokriveno sistemom za veštačko osnežavanje zbog čega iz godine u godinu privlači veliki broj zaljubljenika u zimske sportove. Zbog velikog broja sunčanih dana, ali i raznovrsnog biljnog i životinjskog sveta, Kopaonik je atraktivan turistima i tokom letnjih meseci. Udaljen je 290 km od Beograda, te se mnogi stanovnici prestonice odlučuju da investiraju u nekretninu na Kopaoniku.\nNa ovoj planini posebno je razvijen kongresni turizam, te se ovde održava čuveni Kopaonik biznis forum - konferencija koja spaja ministre, privrednike, menadžere, investitore i ostale privredne subjekte.\nS obzirom na to da je Kopaonik nacionalni park, investitori bi trebalo da se pridržavaju strogih propisa kada je u pitanju novogradnja nekretnina na ovoj planini. U javnosti su dospeli i pojedini veliki slučajevi divlje gradnje na ovoj planini, pa ako planirate kupovinu nekretnine na Kopaoniku važno je da se dobro raspitate o investitoru, samom projektu, ali i o izvođačima radova.


Porodica ruskog pilota odbila turski poklon - 01.07.2016, Sputnik Srbija\nČlanovi porodice pilota Olega Peškova, koji je u Siriji poginuo u novembru prošle godine, odbili su predlog turske strane da im pokloni kuću u svom letovalištu... 01.07.2016, Sputnik Srbija\nrusija, vesti, svet, turska, vladimir putin, oleg peškov\n„Čak i ako budu nudili kompenzaciju, niko je neće uzeti. To nije samo ponižavajuće, nego je i užasno“, izjavio je u intervjuu za radio-stanicu „Govori Moskva“ brat pilota Pavel Peškov.\nSagovornik radio-stanice je posebno naglasio da oni ne nameravaju da se obraćaju Ankari za isplatu kompenzacije.\nKupovinu kuće porodici Peškova predložio je gradonačelnik Kemere Mustafa Gjulem, saopštio je u petak generalni konzul Rusije u Antaliji Aleksandar Tolstopjatenko.\nBez obzira na spremnost Ankare da isplati kompenzaciju rođacima poginulog pilota Su-24, vlasti zemlje zasad odbijaju da nadoknade štetu za uništenje samog bombardera.\nPredsednici Rusije i Turske u četvrtak su prvi put posle incidenta na nebu iznad Sirije razgovarali telefonom, nakon čega je Vladimir Putin izdao nalog da se ukinu turističke sankcije Turskoj. Nije isključeno da će uskoro biti održan sastanak lidera dveju zemalja.


Turbo Portal - Svijet automobila na Vašem dlanu - Kia ce uskoro predstaviti novog krosovera iz porodice Ceed\n05 Juni 2019 TEST: Nova Mazda3 G122 Plus (122 KS)\n05 Juni 2019 Novi BMW M8 Competition\n31 Maj 2019 BMW sa prednjim pogonom!? Da, nova Serija 1...\nKia ce uskoro predstaviti novog krosovera iz porodice Ceed\nKia razotkriva prvu skicu novog krosovera, koji dolazi kako bi obogatio popularnu porodicu modela Ceed.\nSve od pocetka razvoja modela Ceed prije petnaest godina Kia je otvorenog uma razmisljala o mogucim izvedbama karoserije. Dizajneri iz Kijinog dizajnerskog centra u Frankfurtu su slobodno istrazivali razlicite mogucnosti.\nSada je postojecim trima izvedbama Ceeda dodala jos jednu. Gregory Guillaume, podpredsjednik dizajna u Kia Motors Europe, pritom objasnjava: "Tu je jos jedan stil, jos jedan tip vozila, koji jako zasluzuje da postane novi clan porodice Ceed. Igrace ulogu, koja je potrebna kako bi Ceedova gama postala jos jaca i uzbudljivija te jos privlacnija evropskim kupcima. Ovakav dizajn u porodici Ceed jos niste vidjeli. To je sljedece veliko iznenadenje iz Kije.”\nDolaskom novog Ceeda, Ceeda Sportswagon i ProCeeda se Kijin najprodavaniji model ne kani zaustaviti - najnoviji clan porodice ce ponovo uzdrmati trziste. Novi Ceed krosover uskoro dobija ime, a zatim slijedi i njegovo zvanicno predstavljanje.\nTEST: Nova Mazda3 G122 Plus (122 KS)...\nNovi BMW M8 Competition...\nBMW sa prednjim pogonom!? Da, nova Serija 1......


Merkelova želi novu Evropsku uniju? - Telegraf.rs\n27/08/12 | 11:32\nMerkelova želi novu Evropsku uniju?\nNajznačajnije promene koje traži nemačka kancelarka su mogućnost tužbe protiv "nedisciplinovanih" zemalja, zajednički evropski ministar finansija ali i veći značaj Evropskog parlamenta\nNemačka kancelarka Angela Merkel, u cilju savladavanja krize, želi novu Evropsku uniju, odnosno "prepravku" postojeće. Ona, između ostalog, predlaže i mogućnost tužbe protiv "nedisciplinovanih" zemalja pred Evropskim sudom pravde.\nKancelarka Merkel, kako prenosi nemački list "Bild", želi jedan oštriji postupak protiv takozvanih ''grešnika'' u pitanju deficita. To znači da bi one evropske države, koje se ne budu pridržavale dogovorenih pravila štednje, ubuduće mogle da budu tužene pred Evropskim sudom pravde.\nMerkelova, takođe, želi i da Brisel dobije više na značaju, odnosno da Evropski parlament dobije više uticaja. Nemački list prenosi da će nove predloge za to podneti šef nemačke diplomatije Gvido Vestervele 17. septembra.\nTakođe, Merkelova želi i novi ugovor o Evropskoj uniji.\n- Uskoro ćemo morati da sve mogućnosti važećih EU-ugovora iscrpimo, da bi savladali krizu. Dalje promene u pitanju kompetencija mogu, međutim, biti moguće samo uz učešće parlamenata i time samo sa jednom novim ugovorom EU - rekao je Elmar Brok iz Hrišćansko-demokratske unije Angele Merkel\nCilj ovih promena je ''više Evrope'' a u okviru planova, predviđeno je, na primer, postojanje jednog EU-ministra finansija ili izjednačavanje poreza.\nKada je reč o Grčkoj, a povodom sve češćih zahteva iz bavarske Hrišćansko-socijalne unije (CSU), "sestrinske'' partije njene CDU da Grčka napusti evro-zonu, Merkelova je nupozorila na težinu reči.


Evo šta je zajedničko svim iskrenim ljudima - My Cup of Tea\nDobro plasirana psovka može reći dosta toga o nečijoj ličnosti – mogu biti pametniji, otvoreniji ka prijateljstvima, tolerantniji na bol ili su jednostavno manje socijalno svesni.\nMeđutim, studija iz Holandije je povezala još jednu osobinu sa korišćenjem psovki: autentičnost, odnosno iskrenost.\nDosledni rezultati u seriji studija pokazali su da je pozitivna veza između psovanja i iskrenosti snažna i da se ta veza prenosi sa individualnog na društveni nivo. Kako bi došli do ovog zaključka, naučnici su analizirali vezu između psovanja i direktnosti kod pojedinaca i u okviru društva.\nTim sa Univerziteta u Mastrihtu počeo je ispituje oko 300 odraslih osoba o njihovim navikama vezanim za psovke. Zatim su analizirali Fejsbuk profile od preko70 hiljada korisnika kako bi analizirali njihovu upotrebu psovki. Na kraju su poredili psovanje i integritet ljudi.\nIznova i iznova, tim je pronalazio pozitivnu korelaciju između psovanja i iskrenosti. Smatraju da su ljudi koji se izražavaju uz upotrebu psovki mnogo više iskreni kada su u pitanju njihova osećanja i manja je verovatnoća da će lagati. Drugim rečima, moguće je da imaju mnogo više integriteta nego oni čiji je vokabular ,,blaži“.\nOdbacite ovih 5 stvari i bićete srećniji


VAŠINGTON (Beta-AP/Rojters) - Savetnici američkog predsednika Džordža Buša predlažu da on oglasi da je Irak prekršio rezoluciju UN o razoružanju, tvrde zvaničnici administracije i dodaju da oni, ipak, takvo kršenje ne smatraju direktnim povodom za rat.\nSavetnici Bušu treba da podnesu izveštaj o poželjnim opcijama odgovora na iračku deklaraciju o programu nuklearnog, hemijskog i biološkog naoružanja, koja ima 12.000 strana. Bagdad je prema odredbama rezolucije 1441 bio dužan da dostavi izveštaj o svom programu naoružanja za masovno uništenje koji je jedan zvaničnik, blizak konsultacijama unutar administracije, nazvao "odličnom šalom".\nZa sada nema nikakvog dokaza o razvoju nuklearnog programa u Iraku od 1998, izjavio je direktor Međunarodne agencije za atomsku energiju (AIEA) Mohamed El Baradej, čija agencija učestvuje u radu misije UN za kontrolu naoružanja u Iraku.\n"Nema znakova da je bilo promena na instalacijama od 1998", kada su izvršene poslednje inspekcije eksperata UN, rekao je El Baradej.\nTaj zvaničnik kazao je da su Bušovi savetnici došli do zaključka da deklaracija sadrži mnoge praznine, pod čim podrazumevaju odsustvo podataka o iračkom programu biološkog i hemijskog oružja nakon 1998. i negiranje postojanja nuklearnog programa na teritoriji Iraka.\nMeđu zvaničnicima administracije bilo je i razgovora da se objavi da u izveštaju postoji "materijalna greška", što bi prema merilima američkog predsednika bilo dovoljno pravno opravdanje za pokretanje vojne intervencije. Bušovi savetnici se, zapravo, pripremaju da mu predlože da pokaže strpljenje i dozvoli inspektorskoj misiji UN da nastavi rad na terenu i da, istovremeno, iskoristi nedostatke u deklaraciji za povećani pritisak na UN i Irak.


Obezbediti regularnu kampanju - Bor GRAD INFO\nObezbediti regularnu kampanju\nurednik\t јун 1, 2010 476 0\nPredsednik OkO Srpske radikalne stranke, Branislav Rankić, održao je danas u stranačkim prostorijama konferenciju za novinare povodom jučerašnjeg incidenta.\nRankić je podsetio još jednom da su vinovnici incidenta plaćenici koji su poslati u Bor sa jasnim zadatkom da disciplinuju OO i sve simpatizere Srpske napredne stranke, kako bi se sve odvijalo po unapred pripremljenom scenariju koji naprednjaci primenjuju na svim lokalnim izborima širom Srbije.\n– “ Vučićevi batinaši “ su poslati u Bor da unesu nemir i ovo je prvi put da u jednoj predizbornoj kampanji imamo fašističke metode. Dešavalo se do sada da se sa svojim političkim neistomišljenicima susretnemo u vršenju svojih predizbornih aktivnosti ali nikada sa ovoliko mržnje i netrpeljivosti, rekao je Rankić.\nRankić je apelovao na nosioca liste okupljene oko Srpske napredne stranke dr Zlatu Marković da utiče i obezbedi regularne uslove za nesmetano odvijanje predizborne kampanje uoči predstojećih lokalnih izbora 20. juna. Između ostalog Branislav Rankić je ukazao na to da jednim potezom prstiju može pokrenuti hiljadu borskih radikala a da bi se svakako posle toga organi reda i mira kao i svi politički oponenti našli u problemu za koji ne želi da snosi odgovornost.\nLider borskih radikala je na kraju naglasio da iz pouzdanih izvora zna da je Tomislav Nikolić u sedištu SNS-a izdao nalog članstvu da strogo ćute o incidentu jer kako je rekao “ kad mi bijemo – ništa se nije desilo a kad oni biju – odmah podnosimo krivične prijave.“\nOkupljeni novinari nisu imali dodatnih pitanja.\nkampanjakoalicijalokalni izboriOpština BorSnsSRS


source.ba | Venecijanski filmski festival objavio pravila za publiku i posjetioce\nVenecijanski filmski festival objavio pravila za publiku i posjetioce\nVenecijanski filmski festival zatražio je od publike na prvom kinematografskom "fizičkom" okupljanju u eri pandemije da nose maske za llce i da se podvrgnu testu na koronavirus ukoliko dolaze iz zemalja izvan Evrope.\nPula: Filmski festival uz epidemiološke mjere i s najviše 1500 posjetitelja\nSudeći po pravilima, publika će biti na sigurnoj distanci od crvenog tepiha na festivalu koji traje od 2. do 12. septembra, posjetioci će morati kupovati ulaznice i rezervisati mjesta online kako bi se osiguralo da svako drugo mjesto bude prazno. Na devet punktova postavljenih na raznim lokacijama širom venecijanskog Lida bit će mjerena temperatura posjetiocima i predstavnicima medija. Posjetioci koji prisustvuju projekcijama u zatvorenim prostorima bit će praćeni radi eventualnih kontakata ukoliko to bude neophodno.\nVenecijanski je prvi filmski festival koji će se održati tokom pandemije, i jedno je od najznačajnijih međunarodnih dešavanja čiji je domaćin Italija, koja je svojevremeno bila evropsko žarište COVID-19, sa striktnim mjerama protiv širenja virusa koje su povučene u maju. Italija se sada suočava s rastom broja novih zaraza kao rezultat putovanja za godišnje odmore tokom ljeta.\nOrganizatori Biennala saopćili su da su smjernice razrađene u saradnji s lokalnim zvaničnicima javnog zdravstva, prenosi Associated Press.


četvrtak, 1. oktobar 2015. 10:25h\nMeđunarodni dan starijih osoba obeležava se 1. oktobra, nakon što je Generalna skupština UN krajem 1990. godine usvojila Rezoluciju 45/106 u kojoj se naglašava važnost osiguravanja životnog okruženja koje se može prilagoditi potrebama i sposobnostima stanovnika u takozvanoj trećoj uzrasnoj dobi.\nZbog njihove starosne dobi starijim osobama se često uskraćuju mogućnosti korišćenja pojedinih usluga zdravstvene zaštite, čak i kada one postoje i kada oni na njih imaju zakonsko pravo. U ovu vrstu kršenja prava spada, na primer, odbijanje službe hitne medicinske pomoći da izađe na poziv građana, a nakon što saznaju da je u pitanju starija osoba. Pojedine ustanove zdravstvene zaštite izbegavaju, pa čak i odbijaju da hospitalizuju starije osobe, upozorava u saopštenju Pokrajinski ombudsman.\nPodaci Ujedinjenih nacija tokom protekle decenije ukazuju na to da stanovništvo Srbije spada među pet najstarijih na svetu. Rezultati projekcija Republičkog zavoda za statistiku za period 2011–2041. ukazuju na to da će se u narednih trideset godina trend starenja stanovništva u Srbiji nastaviti. Osobe starije od 65 godina čine preko 18 odsto populacije, a očekuje se da će za 30 godina preko jedne četvrtine stanovništva Srbije dostići ovu starosnu dob.\nDemografska slika stanovništva u AP Vojvodini, odnosno Republici Srbiji nalaže veći angažman svih relevantnih društvenih činilaca kako bi se unapređenju mogućnosti ostvarivanja i zaštite ljudskih prava starijih osoba posvetila dodatna pažnja. Posebnu pažnju potrebno je posvetiti prevenciji kršenja prava ove populacije i otkrivanju ovakvih slučajeva, kao i sankcionisanju onih koji to čine, zaključuje se u saopštenju institucije Pokrajinskog zaštitnika građana.\nOmbudsman: Socijalna pravda važi za sve\nU okviru poseta Nacionalnim savetima, ombudsman posetio Pančevo\nSeminar „Rodna ravnopravnost u radu nacionalnih saveta nacionalnih manjina”


Više od 20 hiljada radnika u BIH u aprilu ostalo bez posla | BL Portal\nViše od 20 hiljada radnika u BIH u aprilu ostalo bez posla\n24. Juna 2020. 8:51\nTako je, po podacima koje je objavila Agencija za statistiku BiH, u aprilu u BiH zvanično bilo zaposleno 808.894 osoba, što je za 2,6 odsto manje nego u martu, dok se broj regsitrovanih nezaposlenih povećao za 5,4 odsto i iznosio je 419.582.\nNajveće smanjenje radne snage zabilježeno je u onim oblastima koje zbog epidemioloških mjera nisu radile u aprilu ili su rad svele na minimalan nivo. Tako oblast umjetnosti, zabave i rekreacije ima pad od 16,7 odsto zaposlenih u odnosu na mart, dok su poslodavci u djelatnosti pružanja smještaja, te pripreme i usluživanja hrane u aprilu smanjili broj zaposlenih za 14,8 odsto.\nSamo javna uprava, odbrana i obavezno socijalno osiguranje bilježe rast zaposlenih, doduše blagi, od 0,1 odsto u odnosu na mart.\nTags: radnici bez posla\nNa pomolu novo zaduženje BiH kod MMF-a


Izaslanik visokog predstavnika, Kliford Bond, posetio Srebrenicu i Bratunac\nOcjenjujući prve utiske nakon boravka u Srebrenici izaslanik visokog predstavnika za Srebrenicu Kliford Bond izjavio je da je za razliku od poruka koje stižu od Srebreničana koji su napustili taj grad i sada žive u šatorskom naselju u Sarajevu, čuo dosta pozitivnih informacija u vezi sa stanjem u ovoj opštini.\n"Razgovarao sam danas sa rukovodiocima opštine Srebrenica, a juče sa povratnicima koji hoće da ovdje ostanu i stvore uslove za održiv povratak, i to im treba omogućiti", kazao je Bond.\nVisoki predstavnik u BiH Kristijan Švarc-Šiling imenovao je 3. maja Kliforda Bonda, bivšeg ambasadora SAD u BiH, za svog izaslanika za područje Srebrenice. Ova odluka uslijedila je nakon što su odbornici iz reda bošnjačkog naroda početkom aprila donijeli deklaraciju kojom zahtjevaju da Srebrenica bude izuzeta iz ustavno- pravnog uređenja Republike Srpske i dobije poseban status u BiH.\nBond će u ime međunarodne zajednice kontaktirati sa svim nivoima vlasti u BiH o pitanjima koja se odnose na područje Srebrenice, uključujući i Bratunac. Kao izaslanik za Srebrenicu Bond će nadzirati cjelokupnu političku situaciju u području Srebrenice, te izvještavati visokog predstavnika u BiH o aktivnostima i razvoju događaja u području njegove odgovornosti, a posebno o političkim događanjima u Srebrenici i Bratuncu.


Partizan ispunio poslednju želju preminulog navijača i obnovio mu kuću (VIDEO) - SPORTSKI ŽURNAL\nGorana smo izgubili pre nekoliko meseci, ali ga nismo zaboravili - naveo je Mijailović\nPredsednik Partizana Ostoja Mijailović i izvršni direktor Mlađan Šilobad, posetili su porodicu Gorana Aćimovića Aćima koji je nedavno preminuo od posledica Korona virusa i obišli završnu fazu radova na obnovi porodičnog doma Aćimovića.\nVest o iznenadnoj smrti Gorana Aćimovića Aćima (44) usled posledica Korona virusa, duboko je potresla sve navijače Partizana pre gotovo tri meseca. Nedugo potom, uprava Partizana, saznala je za poslednju Aćimovu želju, a to je obnova kuće u kojoj je živeo sa suprugom Jelenom i ćerkama Sofijom i Elenom.\nUprava Partizana, na čelu sa predsednikom Ostojom Mijailovićem, odmah je preuzela na sebe obavezu da porodici Aćimović pomogne u obnovi porodičnog doma i tri meseca kasnije, radovi su u najvećoj meri gotovi.\n- Imao sam priliku da upoznam suprugu Jelenu i ćerke Elenu i Sofiju našeg Gorana Aćimovića iz Lazarevca. Nažalost, Gorana smo izgubili pre nekoliko meseci, ali ga nismo zaboravili i nikada nećemo. On je bio jako veliki navijač Partizana! Naši navijači su veoma važan deo kluba, a zbog ljudi kao što je bio Goran, Partizan je danas veliki! Koliko god da su teška vremena, kao što su ova danas, dokle god je armija ljudi uz Partizan, on će nastaviti da postoji. Klub i prijatelji kluba, kojima se ovom prilikom zahvaljujem, pronašli su mogućnost da u ovim teškim vremenima, Jeleni, Sofiji i Eleni renoviraju porodičnu kuću u Lazarevcu. To je najmanje što smo mogli da učinimo za njih, za barem malo, koliko god je to moguće, pokušamo da umanjimo njihovu tugu zbog Goranovog odlaska - poručio je predsednik kluba Ostoja Mijailović.\nsamo glina... · 08 avgust, 2020 15:46\nMacak · 11 avgust, 2020 10:10\nDr · 15 avgust, 2020 21:37


Izetbegović: “U BiH dva naroda 600 godina žive u miru” – Haber.ba\nIzetbegović: “U BiH dva naroda 600 godina žive u miru”\nMuslimansko-jevrejska konferencija, koja je okupila oko 100 mladih lidera iz 40 zemalja svijeta, počela je večeras u sarajevskoj Vijećnici.\nCilj joj je izgradnja prijateljstva, razbijanje stereotipa i saradnja među mladim ljudima, kao i rasprava o pitanjima i temama na kojima mogu zajednički raditi u cilju poboljšanja odnosa i zajedničkog napretka.\nTakođer je naglasio da ta dva naroda u BiH žive u miru skoro 600 godina te da je uvjeren da je ovo pravo mjesto za pokušaj uspostavljanja trajnog mira između ta dva naroda diljem svijeta, što bi bilo od ogromnog značaja za sve.\n“Naše je da pokušamo poslati poruke mira i da isprovociramo ono što treba”, poručio je Izetbegović.\nTeme:Bakir Izetbegović, foto dana, izdvojeno, Muslimansko-jevrejska konferencija, promo, Sarajevo\nNovi režim posjeta bolesnicima u KCUS\nU subotu izložba ručnih radova “Srca osjećaju, ruke stvaraju”\nOni se sporazumijevaju zviždanjem: Poslušajte kako zvuči izumirući jezik koji zna samo šestero ljudi\nNajavljene nove mjere u javnom prevozu u Sarajevu\nMinistarstvo saobraćaja Kantona Sarajevo (KS) namjerava poboljšati sigurnost u vozilima javnog gradskog prevoza kontrolisanom...\nPrelijepa Škotlanđanka alkoholom skrivala rijedak poremećaj\nYasmina McGlone, 25-godišnja djevojka iz škotskog Dennyja, još kao trogodišnja djevojčica oboljela je od...\nPovrijeđeni uposlenik JP “Ceste FBiH” u teškom stanju\nJavno preduzeće Ceste Federacije BiH d.o.o. najstrožije je osudilo jučerašnji incident u kojem su...\nParazitska bolest koja izjeda tijelo iznutra pojavila se u Evropi\nParazitska bolest koja izjeda meso zahvatila je na hiljade ljudi koji žive na teritoriju...\nRoss Johnson: BiH, ovakvu kakva jeste, učiniti funkcionalnom, a ne okretati sve naglavačke\n"Glas Amerike" uradio je intervju s autorom studije o evropskim perspektivama zapadnog Balkana, Rossom...


Orav: Najveći smo međunarodni donator u CG | Aktuelno\nNaslovna EKONOMIJA Orav: Najveći smo međunarodni donator u CG\nOrav: Najveći smo međunarodni donator u CG\nEvropska unija opredijelila je za projekte u Crnoj Gori u periodu od 2014. do 2020. oko 270,5 miliona eura, koji imaju za cilj dostizanje boljeg životnog standarda građana, saopštio je šef Delegacije EU u Podgorici, Aivo Orav.\nOn je agenciji Mina-business kazao da to EU čini daleko najvećim međunarodnim donatorom u Crnoj Gori.\n– EU je za period od 2007. do 2013. godine za Crnu Goru opredijelila 165 miliona eura, dok je za period do 2020. predviđena okvirna suma od 270,5 miliona eura, precizirao je Orav.\nOn je rekao da su dodatna sredstva dodjeljivana Crnoj Gori, što će biti slučaj i ubuduće, kroz programe kao što su Instrument za civilno društvo, Evropski instrument za demokratiju i ljudska prava, IPARD za oblast poljoprivrede i Investicioni fond za zapadni Balkan za ulaganja u oblasti infrastrukture.\n– Svi projekti koje EU finansira u Crnoj Gori imaju za cilj da pomognu državi u procesu pristupanja, te su stoga svi značajni i usmjereni u pravcu dostizanja boljeg životnog standarda crnogorskih građana, ocijenio je Orav.\nOn je naveo da je jedan konkretan primjer podrške EU modernižacija željeznice Bar-Vrbnica, čime je smanjeno vrijeme trajanja putovanja i povećana bezbjednost crnogorskog dijela željezničke pruge Bar-Beograd.\n– Još jedan primjer je otvaranje Zavoda za transfuziju krvi u Podgorici, za koji je EU obezbijedila najsavremeniju opremu kako bi omogućila kvalitentiju zdravstvenu njegu za građane, dodao je Orav.\nPrema njegovim riječima, još je mnogo sličnih primjera koji se mogu vidjeti širom Crne Gore u raznim oblastima, uključujući vladavinu prava i javnu upravu, poljoprivredu, zaštitu životne sredine i podršku civilnom društvu.\nOrav je, govoreći o projektima koji bi kao najznačajniji trebalo da se realizuju ove godine, naveo dva sporazuma potpisana prije nekoliko dana.\n– Tu mislim na grant EU vrijedan 20 miliona eura, koji je, u kombinaciji sa zajmom od dodatnih 20 miliona eura, namijenjen nacinalnom operateru željezničkog saobraćaja za potrebe rehabilitacije nacionalne željezničke infrastrukturne mreže, precizirao je Orav.\nPored toga, Evropska investiciona banka obezbijedila je zajam od 100 miliona eura za Investiciono-razvojni fond (IRF), za koji je garancije dala EU.\n– Ti sporazumi treba da unaprijede i obezbijede ključne objekte, kao što su mostovi, tuneli, sigurnosni objekti i oprema za signalizaciju, rekao je Orav.\nOn je dodao da će grant EU od 20 miliona eura u kombinaciji sa sredstvima EIB-a omogućiti nacionalnom operateru željezničkog saobraćaja da osigura veći stepen bezbjednosti putnika i olakša transport dobara, kako u okviru granica, tako i između Crne Gore i susjeda.\nOrav je, odgovarajući na pitanje kako je EU zadovoljna primjenom tih sredstava, saopštio da postoji nekoliko nivoa kontrole za nadgledanje implementacije projekata koje finansira EU, kojim se obezbjeđuje da se ta sredstva koriste na efikasan i efikasan način.\n– Naša obaveza je da osiguramo da novac građana EU bude iskorišćen na najbolji mogući način. Osim strogih mjera kontrole, takođe raspolažemo mogućnošću da primjenimo korektivne mjere ili čak povraćaj sredstava koja nijesu utrošena u skladu sa pravilima, objasnio je Orav.\nOn je naveo da su do sada bili zadovoljni implementacijom projekata koje finansira EU, što je potvrđeno i nalazima Evropskog revizorskog suda, koji je najviša instanca kontrole.\nPrethodni članakDjevojka preminula od posljedica požara\nNaredni članakCBCG: Blagi rast prosječnih likvidnih sredstava


SNP: Novinari da dobiju status službenih lica - Vijesti.me\n"Činjenično stanje u Crnoj Gori pokazuje da nema konkretnih rezultata u istragama brojnih dosadašnjih napada i zločina nad slobodom medija" Edit\nMina 23. januar 2014, 12:48 ažurirano 19. februar 2019, 16:21\nSocijalistička narodna partija (SNP), čestitala je Dan novinara, poručujući da podržava ideju da poslenici javne riječi dobiju status službenih lica.\nNavodi se da sloboda medija, objektivno i nezavisno informisanje, za SNP predstavljaju jednu od okosnica demokratskog i razvijenog društva, uz pravo svih građana da budu pravovremeno i objektivno informisani.\n"Nažalost, činjenično stanje u Crnoj Gori pokazuje da nema konkretnih rezultata u istragama brojnih dosadašnjih napada i zločina nad slobodom medija, čime se samo ohrabruju njihovi inspiratori i nalogodavci i time u kontinuitetu stvara atmosfera straha, nepovjerenja, neravnopravnosti i antidemokratije", navodi se u saopštenju.\nOcjenjuje se da ovakvo stanje predstavlja prijetnju daljem evropskom putu Crne Gore, a odgovornost aktuelne vlasti je najveća.\nSNP CG ukazuje na značaj slobodnog novinarstva preko kojeg se odslikavaju ukupne građanske slobode svake zemlje.\n"Sloboda novinarstva je temelj demokratije, a sloboda i hrabrost idu zajedno".\n"I ovaj 23. januar, će proteći u podsjećanju na to koliko su mediji bitni za održavanje demokratije, razvoj društva i poštovanje ljudskih prava, ali i podsećanje na sve svijetle likove novinara, koji su za slobodnu riječ u Crnoj Gori dali mnogo, pa i najviše što se može priložiti u temelje jedne profesije", navodi se u saopštenju.


Ćurić: Projekat trebinjskog aerodroma zaživjeće u narednih godinu dana – Biznis.ba\nĆurić: Projekat trebinjskog aerodroma zaživjeće u narednih godinu dana\nobjavljeno 24. mar 2021. u 15:31\nGradonačelnik Trebinja Mirko Ćurić očekuje da će ovog proljeća da se aktivnije krene sa projektom aerodroma kod Trebinja, koji bi, kako kaže, trebalo da zaživi u narednih godinu dana.\nĆurić je podsjetio da je zamisao bila da krajem ove godine prvi avion poleti, odnosno sleti sa trebinjskog aerodroma.\n“Činjenica je da je došlo do nekih pomjeranja. Ali, prema informacijama koje sam ja dobio prije dva dana, neće tu biti nekih značajnijih pomjeranja. Može da se produži nekoliko mjeseci, Ali, u svakom slučaju, taj projekat treba u narednih godinu dana, kako sam dobio informacije, da zaživi”, rekao je Ćurić novinarima u Beogradu.\nŠto se tiče svih procedura, Ćurić je rekao da je činjenica da je došlo do pomjeranja u ministarstvima i da određeni broj ljudi više nije na pozicijama na kojima je bio, što je na neki način oduzelo vrijeme, ali i da je i virus korona sigurno učinio da to malo duže potraje.\n“Ali, ljudi su na terenu, osnovana je firma u Trebinju”, istakao je Ćurić nakon sastanka sa gradonačlenikom Beograda Zoranom Radojičićem.\nŠto se tiče grada Trebinja, kaže Ćurić, za sada nije bilo nekih pretjeranih obaveza, one su ispunjene kako na lokalnom, tako i na republičkom nivou, a Geodetska uprava je procijenila sve površine i vlasnike.\n“Mi se nadamo, kao što je i najavljeno, da će u narednom periodu da se aktivnije krene sa tim projektom. Do kraja godine očekujemo sigurno veliki pomak, ako ne i dobar dio završenog projekta. Nadam se da će on da bude realizovan i da bude na ponos svih nas”, rekao je Ćurić.\nOn kaže da je činjenica da možda i dalje postoje neki pojedinci koji ne žele da se to realizuje, jer smatraju da je to projekat koji treba da ugrozi nekog.\n“Taj projekat nikog ne ugrožava i samo može da poboljša odnose i Srbije i Republike Srpske i cijelog regiona”, istakao je Ćurić.


Srbiju volimo - Tradicija : Svako selo - drugi običaj\nTradicija : Svako selo - drugi običaj\nU Leskovačkom kulturnom centru biće prikazani različiti svadbeni običaji iz srpskih sela, a posetioci će moći da pogledaju prvi srpski etnografski film iz 1911. godine.\nUčesnici smotre "Svako selo-drugi običaj" prikazaće, navodi se, svadbene običaje koji su veoma šarenoliki, nadograđuju se i transformišu, ali i čuvaju svoju suštinu.\nKUD "Pepeljevac" iz Pepeljevca izvešće, kako je najavljeno, scensko-muzički program, a desetominutno ostvarenje "Seoska svadba" snimljeno pre više od veka u okolini Kruševca prisutni će moći da prate uz stručno tumačenje etnologa Slađane Rajković.\nManifestacija se održva u okviru programa "Svako selo - drugi običaj" koji je pokrenut, kako se navodi, da bi se običaju, kao važni oblici nematerijalne kulture, sačuvali od zaborava kome su izloženi u vreme globalizacije i tranzicije.\nIdeja je, kako kažu, da se posetiocima pruže scensko-muzički prikaz, odnosno što vernija rekonstrukcije raznih običaja vezanih za jedan isti događaj u različitim selima kao što su rođenje, krštenje, proševina, svadba, običaji koji prate poslove i slavski običaji.\nOdabrana tema prve manifestacije je svadba kao događaj koji zauzima istaknuto mesto u životu pojedinca i zajednice.\nDan velikih prosvetitelja: Ćirila ...\n24/05/2016\t0 comment\nOva dva brata rođena su u Solunu, u kući znamenitih i bogatih roditelja Stariji brat Metodije proveo, je kao oficir, deset godina među Slovenima (makedonskim) i tako naučio slovenski jezik. Po povratku u Grčku zamonašio se, a malo iza toga pridružio mu se i mlađi brat Kirilo (Konstantin). Kada je hazarski car Kagan tražio od cara Mihaila ...\nVinorodna Srbija, od Nemanjića do ...\nSrpski prosvetitelj Dositej ...\n19/03/2013\t0 comment\nPrvi novosadski festival zanatskog ...\nSrpska heroina - Sofija ...


Elektrodistribucija: Požari i eksplozije na više trafo-stanica u Beogradu - Politički.rs\nUsled eksplozije na trafo-stanici, koja se dogodila danas oko 18.20, bez struje su ostali delovi beogradskih opština Grocka, Zvezdara, Voždovac i Palilula, saopšteno je iz Elektrodistribucije Srbije.\nPripadnici vatrogasne brigade i policije su na listu mesta i više detalja o eksploziji i požaru znaće se nakon istrage.\nKako se navodi u saopštenju, na Novom Beogradu, oko 19.05, takođe je došlo do kvara na dve trafo-stanice.\nKako je iz MUP-a ranije potvrđeno za Betu, na jednoj od njih je lokalizovan požar, a povređenih nije bilo.\nZbog kvara na ove dve stanice, bez struje su ostali stanovnici delova Novog Beograda, Zemuna, Surčina i Dobanovaca.


Crna Gora snažno i iskreno podržava članstvo Makedonije u NATO - CdM\nCrna Gora snažno i iskreno podržava članstvo Makedonije u NATO\nCrna Gora je veliki zagovornik članstva Makedonije u NATO, i mi konstantno ističemo stav da su evroatlantske integracije od ključnog značaja za stabilnost i prosperitet cijelog regiona, kazao je ministar odbrane Predrag Bošković.\nOn i načelnik Generalštaba Vojske Crne Gore, brigadni general Dragutin Dakić prisustvovali su danas na Krivolaku u Makedoniji Danu visokih zvanica koji je organizovan povodom završnog dana vježbe artiljerijskog bojevog gađanja na tom poligonu.\nBošković je prethodno sa ministarkom odbrane Makedonije, Radmilom Šekerinskom Jankovskom, obišao Centar za obuku pilota u Skoplju.\nBošković je naglasio da su među državama u svijetu rijetki tako dobri i sadržajni odnosi kao što su između Crne Gore i Republike Makedonije.\n“Iskreno i dobronamjerno podržavamo napore Makedonije u njenim evroatlantskim integracijama“, kazao je crnogorski ministar odbrane.\nOn je istakao da je Crna Gora veliki zagovornik članstva Makedonije u NATO, te da naša zemlja konstantno ističe stav da su evroatlantske integracije od ključnog značaja za stabilnost i prosperitet cijelog regiona.\nPripadnici Čete za vatrenu podršku iz sastava Pješadijskog bataljona Vojske Crne Gore, njih 47, sa 16 pripadnika Armije Makedonije, od 26. avgusta do 1. septembra realizovali su vježbu “Izvršenje bojevog gađanja haubicama 122 mm D -30J”.\nKako je saopšteno iz Ministarstva, učešće na ovoj aktivnosti je od velikog značaja za razvijanje sposobnosti roda artiljerije, posebno imajući u vidu da je članstvo Crne Gore u NATO nametnulo nove obaveze na polju modernizacije, opremanja i osposobljavanja Vojske.\nRealizacija ove aktivnosti je dio kvalitetne odbrambene bilateralne saradnje Crne Gore i Republike Makedonije.\nTagoviMakedonija NATO Predrag Bošković\n4 Komentara na "Crna Gora snažno i iskreno podržava članstvo Makedonije u NATO "


Olimpijske igre veliki sportski i medijski događaj\nNovinari iz celog sveta 24 sata dnevno u olimpijskom medijskom centru u Torinu pomno prate podvige mnogobrojnih spotista koji, svi, imaju isti cilj - da se domognu medalje.\nSve počinje rano ujutru, bez obzira da li doručkujete u kafeteriji ili ste u autobusu na putu prema poprištu nekog od sportskih takmičenja. U mnoštvu jezika, čujete ruski, kineski, engleski, korejski, nemački, japanski... Đuzepe Gatino, direktor službe za odnose sa medijima na Zimskoj olimpijadi, kaže da nijedne igre nisu bile medijski toliko pokrivene kao ove u Torinu.\n”Štampani mediji su zastupljeni sa više od tri hiljade akreditovanih novinara. Tu su i fotoreporteri, a najviše ima televizijskih ekipa u kojima je nešto manje od sedam hiljada ljudi.“\nGatino kaže da je pravi izazov bilo zadovoljavanje potreba svih novinara u Torinu.\n“Medijima je potrebna najnovija tehnologija, smeštaj, prevoz i još mnogo toga. Televizijske stanice na primer plaćaju pravo na emitovanje, a štampani mediji ne plaćaju, ali mnogo plaćaju za boravak. Svesni smo toga da je odnos sa medijima veoma važan i da ugled igara na neki način zavisi od njih.“\nUprkos velikim naporima da sve prođe kako treba, na samom početku je bilo nekoliko organizacionih problema. Žu Đi, urednik kineske agencije “Šinhua”, izjavio je za Glas Amerike da je saglasan sa tom procenom, ali da je sada sve mnogo bolje.\n“Prvih nekoliko dana je vladao opšti haos, naročito u telekomunikacionim vezama. Nije bilo koordinacije, ali se posle nekoliko dana sve sredilo i sada je dobro.”\nŽu Đi je rekao da mu je želja da jednog dana dođe u obilazak Torina i drugih italijanskih gradova, jer tokom Zimske olimpijade za to nije bilo vremena.


Pejzaži od ljudskog tela - Muški magazin - trendovi, fitness, lifestyle, saveti, devojke... `\nKarl Varner naziva sebe fotografskim ilustratorom. On se trudi da stvara foto iluzije koje predstavljaju jedno, ali su u stvarnosti potpuno druga stvar. Ovoga puta, on je prirpemio serijal fotografija koje se zovu „pejzaž“ i koje su zapravo kreirane od ljudskog tela.\nKarl je koristio foto modele i ređao i postavljao ih tako da pomoću njihovih telesnih oblika i udova kreira pejzaže poput planina, peščanih dina, pećina i dolina.\n„Ljudsko telo je jedna od najlepših kreacija i pomoću ljudskog tela moguće je kreirati mnogo toga“, rekao je ovaj umetnik i oduševio čitav internet. On je najavio još sličnih projekata koje će uskoro predstaviti,a njegove najnovije radove možete pogledati u našoj galeriji:\nPROČITAJTE SLEDEĆI TEKST: Koje smo poruke poslali vanzemaljcima


Digitalizacija praćenja saobraćaja za veću bezbednost na auto-putevima Digitalizacija praćenja saobraćaja za veću bezbednost na auto-putevima\nCentar za prikupljanje i obradu podataka o saobraćaju na auto-putevima u Srbiji, koji je danas otvoren na naplatnoj stanici Beograd u Vrčinu bi trebao da poveća bezbednost učesnika u saobraćaju i doprinese zaštiti životne sredine.\nCentar za prikupljanje i obradu podataka o saobraćaju na auto-putevima će omogućiti i da se proverava brzina vozila i dobiju podaci o njihovim registarskim tablicama i prosečnoj brzini kojom su se kretali na auto-putu, rekla je premijerka Srbije Ana Brnabić.\nProjekat ovog centra uradio Institut „Mihajlo Pupin“, dok će država i ubuduće podržavati domaću pamet i inovacije kako bi naša privreda bila konkurentnija, što će se raditi kroz Fond za inovacionu delatnost, Fond za nauku, ali i mnoge druge fondove, poručila je premijerka.\nTrenutno imamo osam punjača za električne automobile na auto-putevima u Srbiji, a budžetirali smo još 10 ove godine, precizirala je premijerka i dodala da ima još približno 90 elektropunjača po gradovima i opštinama u Srbiji.\nNastavićemo da razvijamo ovaj centar „Puteva Srbije“. To će rezultirati većim prilivima u budžet preko kazni za vangabaritni transport, navela je ona i dodala da je veliki broj kamiona van gabarita i da prekomerno uništavaju naše puteve.\nOvaj centar će doprineti i boljoj kontroli kamiona koji prevoze opasne materije, uz napomenu da će MUP, zajedno sa Agencijom za bezbednost saobraćaja, moći da preko registarskih oznaka tih kamiona na auto-putu proveri da li imaju sve potrebne dozvole.


Vesti online / Sport / Fudbal / Povratak u zao čas - Zvezdu napada crvena kaznena ekspedicija\nPovratak u zao čas - Zvezdu napada crvena kaznena ekspedicija\nUprkos dobrom izdanju protiv Napolija, sve slabosti pokazane su na "Parku prinčeva" i sada će biti pakleno teško popraviti utisak protiv jedne od najboljih ekipa u Evropi i favorita za osvajanje Premijer lige.\nTim Vladana Milojevića od 21 sat igra na čuvenom "Enfildu" duel trećeg kola Lige šampiona protiv slavnog Liverpula.\n- Crvena zvezda je dominantna u Srbiji, dobili su 80-90 odsto mečeva u lig, ali LŠ je drugačija. Bili su dobri protiv Napolija, koji jeste imao više šuteva na gol, ali i oni su bili dobri. Protiv PSŽ Nejmar je počeo da igra onako kako niko ne može da ga čuva, ali sve je na tome koliko su sposobni da se brane i stvaraju šanse, a ja znam da mogu to da rade. Moramo biti spremni na borbu za svaki metar terena - rekao je menadžer Jirgen Klop.\nMeđutim, ni "Crveni" se ne nalaze u potpuno zavidnoj poziciji - poraz od Napolitanaca u prethodnoj rundi znači da će biti pod imperativom pobede, a ni kadrovska slika nije bila najsjajnija nakon poslednje reprezentativne pauze.\nGotovo svakom navijaču malo je preskočilo srce kada je Mohamed Salah, nešto posle postignutog gola iz kornera za nacionalni tim, ostao na zemlji i uhvatio se za prednju ložu, ali je posle prvih pregleda bilo jasno da nema potrebe za brigom.\nEgipćanin se vratio u klub, odradio prvi trening i već protiv Hadersfilda bio jedini strelac – Salah se polako vraća u formu iz prošle sezone pošto je odigrao do sada 12 utakmica u svim takmičenjima, postigao 4 gola i upisao dve asistencije.\n- Imamo nekoliko problema, ali svakako dovoljno igrača da izaberemo za susret sa Zvezdom - kazao je Klop.\nSlična situacija viđena je i sa Virdžilom Van Dajkom, nasjkupljim defanzivcem u istoriji fudbala, koji je vukao probleme sa rebrima. Zbog toga je preskočio okršaj sa Belgijancima, ali je i on uspeo da se oporavi. Dobre vesti za nemačkog stručnjaka su činjenica da će Džordžino Vajnaldum, Džejms Milner i Sadio Mane, uz spomenutog Salaha, biti potpuno spremni.\nTo znači da će očekivani sastav vicešampiona Evrope glasiti: Alison - Aleksander-Arnold, Lovren, Van Dajk, Robertson - Milner, Vajnaldum, Fabinjo – Salah, Firmino, Mane.\nNa klupi najverovatnije ostaju Minjole, Matip, Gomez, Lalana, Šaćiri i Staridž.\nNekadašnjem treneru Majnca i dortmundske Borusije ovo je četvrta sezona na "Enfildu" i tek u njoj bismo mogli da vidimo prave rezultate fudbala koji forsira, bez obzira što tim iza sebe ima već po finale Lige Evrope i Lige šampiona. Navijači, ali i čelnici kluba veruju da je stigao trenutak kada će biti razbijeno prokletstvo zvano "titula Premijer lige".\nPoverenje koje je stekao kod uprave rezultiralo je novim, šestogodišnjim ugovorom, a problem Zvezdi predstavljaće i stil koji forsira - direktan fudbal, baš kao što je bio slučaj i sa Parižanima.\nZa razliku od najvećih rivala u engleskom šampionatu, koji se više oslanjaju na posed lopte, sve Klopove ekipe igrale su poprilično frontalno. U tom sistemu najvažniji su siguran golman, brz protok lopte i plejmejker koji je sposoban da razigrava saigrače na vreme.\nPrvi problem rešio je dovođenjem Alisona Bekera iz Rome, klub je ponovo oborio rekord, ovoga puta za transfer golmana. Brazilac je potvrdio klasu na "Enfildu" i osim što je sigurniji na liniji od Lorisa Karijusa i Simona Minjolea, ima i mnogo bolju nožnu tehniku.\nOdbrana je osigurana Van Dajkom, uigravanjem vezne linije dobijen je željeni ritam, a centralna figura u organizaciji i završavanju napada postao je Roberto Firmino koji, paradoksalno, figurira kao klasična devetka u formaciji.\nMeđutim, Brazilac je polivalentan igrač i, često se samo na osećaj povlači na poziciju "lažne devetke" ili klasične "desetke", odakle može mnogo bolje i raznovrsnije da distribuira lopte. Zbog toga je malo onih odbrana koje nije barem jednom "probušio", dok je od dolaska u Liverpul na 156 utakmica u svim takmičenjima zabeležio 41 asistenciju.\nZbog svega navedenog u ovih nekoliko pasusa biće izuzetno važno da Milojević sa svojim stručnim štabom osmisli taktiku koja će zatvoriti put što većem broju lopti u prostor između odbrane i vezne linije. Ukoliko se Bobi neke dočepa u tom delu terena, Milan Borjan će izvesno biti na iskušenjima.\nPored podatka da je pobedila samo jednom u devet susreta sa engleskim klubovima (po 4 poraza i remija), Zvezdi će problem predstavljati i loša zdravstvena situacija.\nNa spisku nema Marka Marina, koji je zbog povrede propustio poslednji trening u Beogradu, a pre toga trener Vladan Milojević na njega nije mogao da računa ni na poslednjim utakmicama - prvenstvenoj protiv Rada i protiv Dinama iz Vranja u Kupu.\nMesto u avionu nije zauzeo ni Milan Rodić, koji se povredio u Bukureštu, gde je reprezentacija Srbije igrala sa Rumunijom u Ligi nacija.\nŠampion Srbije ide na megdan slavnom klubu sa kojim je već odmerio snage u kultnom dvomeču 1973. godine. Tada je Zvezda nanela Liverpulu jedini evropski poraz na Enfildu u 20. veku, ali je sada situacija mnogo drugačija.\n"Udarne igle" vratile su se u četu iz Liverpula što je garant da Zvezdu čeka pakleno težak posao. Od 21.00 ćemo saznati i koliko.


Ministar finansija i trezora BiH Vjekoslav Bevanda rekao je da je konsolidovano učešće javnog duga BiH 36,8 posto u odnosu na BDP, te ukazao na činjenicu da je u BiH rekordan rast štednje građana.\nPrema njegovom mišljenju, najbolja stvar koja će se desiti za BiH bit će kada oni počnu da investiraju.\nMinistar finansija i trezora BiH rekao je da BiH, što se tiče mastrihtskih kriterija, ispunjava sve uslove, djelimično i zato što se uklopila, a i zato što neke od njih i nema.\nPredsjednik Fiskalnog savjeta BiH Milenko Krajišnik rekao je da Mastrihtska pravila nisu prava mjera za ni za sve zemlje EU.\nOn kaže da ga brine što su investicije na nivou 17 do 18 posto BDP-a, a neće biti ozbiljnog razvoja koji će pozitivno uticati na zapošljavanje, povećanje plata i standarda bez 23 do 25 posto BDP-a.\n“Suficit koji se ne koristi ili koji je pogrešno iskorišten veći je problem od malog deficita koji je kontrolisan”, pojasnio je Krajišnik.


Grad Zrenjanin - U zoni ''Jugoistok'' položen kamen-temeljac za nemačku fabriku ''GPK''\nPočetna / U zoni ''Jugoistok'' položen kamen-temeljac za nemačku fabriku ''GPK'' /\n- Volim i kada potpisujemo kupoprodajne ugovore oko zemljišta u industrijskoj zoni, a posebno je zadovoljstvo kada dođe do realizacije, do kamena temeljca. Više puta sam ponavljao da, kada sam predložio proširenje zone “Jugoistok” za još 500 hektara sumnjičavo su me gledali moji saradnici, a sada dolazimo u situaciju da je i to malo. Svakodnevno se borimo za svako novo radno mesto i zadovoljstvo mi je što ovde dolazi još jedna nemačka kompanija. Inače, Nemci su najveći poslodavci ovde u našem gradu i drago mi je da i u zoni “Jugoistok” imamo jednu nemačku kompaniju - rekao je gradonačelnk Janjić.\nFirma “GPK” posluje u sklopu “EKH grupe” iz Berlina, a vlasnik kompanije Klaus Paul rekao je novinarima da je jedan od razloga što ulažu u Zrenjanin njegov veoma dobar geostrateški položaj - u blizini su članice EU Rumunija i Mađarska gde, kao i u Italiji, imaju svoje kijente. Drugi razlog za dolazak u naš grad jeste visokokvalifikovana radna snaga, a zadovoljni su i izuzetnom saradnjom sa lokalnom samoupravom i Pokrajinom Vojvodinom.\n- Naša kompanija proizvodi komponente za zaštitu životne sredine i želimo da odavde snabdevaju tržište Evrope, a zahvaljujući vezama između Srbije i Rusije pokušaćemo da se aktiviramo i na tom tržištu - rekao je još Klaus Paul.\nDirektor "GPK" u Zrenjaninu Zoran Šipka rekao je da će u prvoj fazi biti izgrađen proizvodni objekat u kom će biti zaposleno 15 do 20 ljudi, a da će taj broj biti i daleko veći u drugoj fazi, koja je takođe u planu razvoja tog preduzeća.\n- Posebno bih zahvalio gradonačelniku i njegovom timu, kompletnoj lokalnoj samoupravi na izuzetnoj saradnji i podršci za sve što nam je bilo potrebno, a zahvalio bih i zrenjaninskoj kompaniji “SM inženjering” na izuzetnoj saradnji i nadam se da ćemo se ovde veoma brzo ponovo videti, otvoriti pogon i otpočeti proizvodnju - kazao je Šipka.


Predsednik Meksika razgovarao sa Putinom: Uskoro očekujemo 24 miliona doza „Sputnjika Ve“ - Sputnjik Srbija\n18:24 25.01.2021 Preuzmite kraći link\nMeksiko računa na isporuku 24 miliona doza vakcine protiv virusa korona „Sputnjik Ve“ (Sputnik V) u naredna dva meseca, izjavio je predsednik ove latinoameričke države Andres Manuel Lopez Obrador nakon telefonskih pregovora sa ruskim kolegom Vladimirom Putinom.\n„Razgovarao sam sa predsednikom Ruske Federacije i bio je zaista prijateljski nastrojen. Pozvao sam ga da poseti Meksiko i zahvalio mu na odluci da nam isporuči 24 miliona doza vakcine 'Sputnjik Ve' u naredna dva meseca“, napisao je predsednik Meksika na svom Telegram kanalu.\nS tim u vezi, ministar inostranih poslova Meksika Marselo Ebrard ocenio je razgovor dvojice lidera uspešnim.\nIstovremeno, pres-služba Kremlja je saopštila da su lideri Rusije i Meksika, osim toga, razgovarali i o pripremi meksičkih lekara u Rusiji.\n„Ozbiljno je razmotren problem suprotstavljanja širenju epidemije virusa korona i osiguravanja epidemiološke bezbednosti. Razmotrena su pitanja organizacije isporuke ruske vakcine 'Sputnjik Ve' u Meksiko, kao i obuke specijalizovanih meksičkih lekara u Rusiji“, navedeno je u saopštenju.\nObe strane su takođe istakle konstruktivne i uzajamno korisne rusko-meksičke odnose koji se uspešno razvijaju u različitim pravcima, dodaje pres-služba.\nAndres Manuel Lopes Obrador, Vladimir Putin, Meksiko, Sputnjik V, vakcina


Energyobserver - SRBIJA / AUTOR VLADIMIR SPASIĆ / OIE / WV-INTERNATIONAL NBT NAPREDUJE SA ALIBUNAR VETROPARKOVIMA I PRIPREMAMA SE ZA AUKCIJE\nWV-International NBT najavio je, takođe, da se priprema za učešće na prvim aukcije za dodelu premija u Srbiji, koje bi, prema najavi iz Ministarstva, trebalo da budu održane do kraja 2021. godine. Vlada Srbije je uvela ovaj mehanizam podrške kao deo novog seta energetskih zakona koji su nedavno usvojeni.\nNBT AS (NBT), kompanija sa sedištem u Oslu koja investira u vetroelektrane velike snage, udružila se sa kompanijom WV International (ranije Windvision) u cilju razvoja vetroelektrana snage 800 MW u Srbiji. WV-International NBT ranije je najavio da će proizvodnja električne energije u dva vetroparka Alibunar (Alibunar 1 i Alibunar 2), ukupnog kapaciteta 168 MW, početi 2023. godine.\nWV-International NBT u Srbiji razvija vetroparkove i solarne elektrane snage 800 MW\n“U okviru našeg impresivnog portfelja od 800 MW, trenutni fokus je na projektima Alibunar 1 i Alibunar 2, za koje je kompanija upravo završila izmenu građevinskih dozvola u skladu sa modernijim tehnologijama vetrogeneratora koje će biti korišćene”, izjavila je Neda Lazendić, direktorka kompanije WV-International NBT.\nLazendić je, takođe, dodala da su ove izmene deo priprema kompanije da postigne najkonkurentniju cenu na prvim aukcijama u Srbiji.\nNorveško-srpski dijalog o energetskoj tranziciji u Srbiji\nDelegacija koju su činili Jørn Gjelstad, norveški ambasador, Magnus Johansen, potpredsednik NBT AS, i Neda Lazendić, direktorka WV-International NBT, imala je sastanak sa Zoranom Mihajlović, potpredsednicom vlade i ministrom rudarstva i energetike.\nNBT je izgradio vetrparkove u Norveškoj, Ukrajini i Kini\nPotpredsednik kompanije NBT Magnus Johansen rekao je da ova kompanija, sa iskustvom na projektima razvijanja i izgradnje vetroelektrana u Norveškoj, Ukrajini i Kini, želi da podrži energetsku tranziciju u Srbiji. On je istakao da su zainteresovani za ulaganje u Srbiju i zato su se priključili projektima vetroelektrana koje je započela da razvija kompanija Windvision, sada WV-International.\nAmbasador Norveške Jørn Gjelstad rekao je da se nada da će Norveška i norveške kompanije, koje imaju veliko iskustvo, biti još prisutnije u Srbiji i da će imati značajniju ulogu u razvoju i modernizaciji energetskog sektora.\n“Želimo da privučemo kvalitetne investicije u ovoj oblasti i da se projekti efikasno realizuju jer je oblast obnovljivih izvora energije veoma važna za Srbiju, kao zemlju u energetskoj tranziciji”, rekla je ministarka Mihajlović.


Godišnjica otvaranja Memorijalnog centra Potočari - Bportal.ba - Najvažnije vijesti iz BiH\nStravična nesreća kod Zenice: Poginule dvije osobe\nU saobraćajnoj nesreći koja se večeras dogodila na magistralnom putu M-17 u mjestu Klopče kod Zenice, poginule su dvije osobe. – Saobraćajna nesreća dogodila se na potezu Radakovo – Klopče oko 19.25 sati. Kolege su izašle na teren i obavljaju uviđaj, a saobraćaj je potpuno obustavljen – potvrđeno je u MUP-u Zeničko-dobojskog kantona. Iz policije […]\nCentralna izborna komisija (CIK) Bosne i Hercegovine danas bi trebala da donese uputstvo o popunjavanju Doma naroda Parlamenta Federacije BiH. CIK BiH će danas na sjednici, koja je zakazana za 10.00 sati, razmatrati Prijedlog Uputstva o izmjeni Uputstva o postupku provođenja posrednih izbora za organe vlasti u BiH obuhvaćenih Izbornim zakonom. CIK je u novembru […]


OPŠTA TUČA NA TERENU: Rikardinjo dao 2 fenomenalna gola, a ubrzo je počela makljaža među igračima! (VIDEO) | Telegraf – Najnovije vesti\nVelika nervoza i nemile scene viđene su na najvećem svetskom derbiju u futsalu\nPrintskrin: Youtube/futsal ft\nNajveći derbi u futsalu koji se može zamisliti odigran je u Španiji u duelu Inter Movistara i Mursije, a obeležili su ga pobeda Intera od 6:4, sjajni golovi Portugalca Rikardinja, najboljeg igrača sveta, ali i opšta tuča koja se u jednom momentu dogodila na terenu.\tpročitaj još Božinov više nije fudbaler Partizana: Zbog gesta na rastanku, Grobari će ga zauvek voleti!\nAko stavite pare na Jokića na All Staru baš ćete lepo zaraditi!\nSvaki dvoboj najvećih rivala u futsalu nosi i veliki naboj i tenziju. A to je posebno bio slučaj u ovom, koji je nosio epitet meča godine. Vernice su prevazilazile granice a na kraju je sve puklop pri rezultatu 5:4 za Inter, kada je iterov igrač Riviljos pokušao sa zemlje da spreči protivnika Aleksa da izvede aut na brzinu.\nOvaj ga je odgurnuo, da bi on sa zemlje pokušao da ga saplete, nakon čega je uletela i klupa Mursije i Riviljos je ponovo bio na zemlji, ovoga puta nokautiran i od igrača i od trenera Mursije.\nUsledila je opšta gužva i koškanje u kome se nije znalo ko koga udara, a na kraju su u Mursiji isključeni Riviljos, Mateus i Duda, a kod Intera kapiten Karlos Ortiz i Velasko. U gužvu se u jednom trenutku umešao i Rikardinjo, koji je pokušavao da primiri najratobornije, međutim nije bio preterano uspešan.\nDaleko uspešniji bio je u onome u čemu je najbolji na svetu. Pokazao je magiju i na derbiju, pošto je sa dva sjajna gola doneo Interu prednost i tako pojačao nervozu kod igrača Mursije, koja je kasnije eskalirala u veliki sukob.\nPogledajte i golove sa utakmice.\nTagovi: Futsal, Inter Movistar, Rikardinjo, Tuča, Tuča na terenu\tPoređaj komentare:\nStefaNNN 17.02.2017 - 17:45\nBaca se ko riba na suvom..


BEKO DPY 8405 GXB2 MAŠINA ZA SUŠENJE VEŠA - Idealno.rs\nPočetna / Bela tehnika / Pranje i sušenje / Mašine za sušenje veša / BEKO DPY 8405 GXB2 MAŠINA ZA SUŠENJE VEŠA\nVisina (cm) 84 cm\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za BEKO DPY 8405 GXB2 MAŠINA ZA SUŠENJE VEŠA i izberi najbolju. Mašine za sušenje veša iz kategorije Pranje i sušenje je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda BEKO DPY 8405 GXB2 MAŠINA ZA SUŠENJE VEŠA i vidi da li ti odgovara ili pogledaj druge proizvode brenda BEKO. Opis i tehnički podaci proizvoda BEKO DPY 8405 GXB2 MAŠINA ZA SUŠENJE VEŠA se mogu razlikovati od onih u internet prodavnici u kojoj obavljaš kupovinu. BEKO DPY 8405 GXB2 MAŠINA ZA SUŠENJE VEŠA je dostupan u prodavnici Elbraco, Ina, Tehnoring, TiCo, vmelektronik po ceni, koja je navedena pored svakog prodavca u meniju "Prodavnice".\nGarantne uslove za BEKO DPY 8405 GXB2 MAŠINA ZA SUŠENJE VEŠA proveri u prodavnici u kojoj nameravaš da obaviš kupovinu. Slika za BEKO DPY 8405 GXB2 MAŠINA ZA SUŠENJE VEŠA je simbolična, zato se pre kupovine u prodavnici uveri da je proizvod isti.\nzakljueavanje zbog dece\nodloženi start 0-24\n48.499,00 din + troškovi dostave\n58.629,00 din + troškovi dostave\n59.990,00 din + troškovi dostave\n64.326,80 din + troškovi dostave\nod 57.072,00 DIN\nod 42.302,00 DIN\nod 52.560,00 DIN\nADLER Pegla AD 5019 Parna, Bela/Ljubičasta\nTEFAL pegla FV-3910\nod 4.845,00 DIN\nod 21.690,00 DIN


Najveće priznanje „Ruža ZEPS“-a pripala AS Holdingu | Visoko.ba\nNaslovnica BiH Privreda Najveće prizn...\nNa sinoćnjoj manifestaciji ovogodišnjeg, 25. po redu Zeničkog privrednog sajma „ZEPS“, dodijeljene su nagrade za najuspješnije izlagače. Grand prix nagradu „Ruža ZEPS“-a osvojio je AS Holding koji je na sajmu učestvovao sa svojim najpoznatijim brendovima; Zlatna džezva, Bosanski lokum, TOPS, Oaza i mnogim drugim koje su u sastavu renomiranih kompanija. Ove godine organizator i domaćin bila je kompanija Vispak dd, a nagradu „Ruža ZEPS“-a preuzela je direktorica Vispaka Nina Bijedić-Mujanović.\nČlanak prijeIntervju / Kemal Mušinbegović, kandidat SDA za Skupštinu ZDK: Droga je najveća pošast koja se skoro legalno prodaje u Visokom i ZDK, kroz institucije kantona borit ću se protiv toga!\nSljedeći članakBreza podržava A-SDA za evropsku BiH


NovaMedia: Kategorija > Softveri\n"CarBond" je aplikacija koja ima za cilj prikupljanje servisnih podataka motornih vozila na teritoriji Republike Srbije i bivših Jugoslovenskih republika. Preko ove elektronske baze korisnik će biti u mogućnosti da po broju šasije dobije pouzdane servisne podatke.\nMisija projekta "CarBond" je da klijent prilikom kupovine željenog motornog vozila na lak i brz način može proveriti istinitost podataka. Odnosno, da se informiše da li je motorno vozilo kradeno, da nema veću pređenu kilometražu nego što piše na instrument tabli, da nije imao teže kvarove, da je nekoliko godina stariji nego što piše u dokumentu... Osnovna vizija projekta je proširenje baze podataka sa što većim brojem motornih vozila, koja će korisnicima pruži garancija i dugoročno poverenje.\nOsnovni cilj "CarBond" projekta je aplikacija koja ima za cilj prikupljanje servisnih podataka motornih vozila na teritoriji republike Srbije, a kasnije i ex-YU zemalja.\nBulevar Milutina Milankovica 11b,\nTel.: 011 2057400\nFax: 011 3120974\nPSTech, skraćenica od Power Symbol Technology, je domaća softverska kompanija osnovana 1996.godine.\nOd svog nastanka, kompanija je počela sa razvojem softvera za upravljanje osnovnim sredstvima i tokom godina ga usavršila i prilagodila potrebama domaćeg tržišta i zakona.\n2001.godine počinje nova delatnost: prvi ugovor za dugoročni outsourcing sa inostranom kompanijom.\nOd tada, sa samo nekoliko programera, kompanija je danas izrasla u respektabilnu softversku kuću, sa preko 100 zaposlenih, od čega je više od 90 softverskih inženjera.\nVertikale poslovanja su:\n* Dugoročni outsourcing\n* Razvoj softverskih aplikacija baziranih na Open source tehnologijama\n* Razvoj sopstvenih proizvoda\n* Testing aplikacija i performansi sistema\nZa više od decenije poslovanja, usavršili smo metode uspešnog upravljanja velikim softverskim projektima i obezbedili visoku funkcionalnsot i stabilnost aplikacija za naše krajnje klijente.\nPSTech-u je od strane SIEPA-e (Serbian Investments and Export Promotion Agency) dodeljena nagrada za srpskog izvoznika godine 2006. i 2009.godine, za mala i srednja preduzeća.\nNaša poslovna filozofija je jednostavna: mi rastemo sa rastom naših klijenata.


Evropa traži regulativu za svemirske ”avione” « Photon Tide\nPhoton Tide > Članci > Nauka > Evropa traži regulativu za svemirske ”avione”\nOve godine, na Farnborough International Airshow u blizini Londona, britanski zvaničnici naveli su da započinju inicijativu koja bi mogla da bude značajan korak ka drastično jeftinijem orbitalnom transportu.\nMinistar za nauku David Vilets, govoreći na poznatom vazduhoplovnom sajmu, naveo je da britanske vladine službe, zajedno sa Evropskom komisijom, traže rešenje koje će stvoriti novu regulativu za letelice koje nisu rakete, a koje imaju mogućnost da napuste atmosferu.\n”Trenutno, postoji ogroman procep – ne postoji evrposka regulativa za vanatmosferske letelice koje se mogu ponovo upotrebiti u celosti, i takva regulativa nam je neophodna”, izjavio je Vilets za BBC.\nRazlog za ovu birokratsku ofanzivu jeste uznapredovao rad na orbitalnim letelicama koje bi poletale sa pista poput aviona, a potom, bez korišćenja odbacivih raketnih motora, napuštale atmosferu i ulazile u orbiti. Jedan od takvih prototipova jeste i Skylon koncept vozilo britanske kompanije Reaction Engines Limited, kao i njihov Sabre engine koncept koji sve to omogućava spajanjem raketnog i mlaznog motora u jedan uređaj.\nPojava ovakvih letelica u komercijalnoj sferi unela bi značajne prednosti u industriju orbitalnog transporta, pre svega satelita, koji bi mogli da budu postavljani bez upotrebe izuzetno skupih, konvencionalnih raketnih sistema transporta.\nVelika Britanija traži sopstveni svemirski program


EBU za uvođenje sankcija BHRT-u krivi državne institucije | Tuzlanski.ba\nDijeljenja: | 17.12.2016. u 9:56\nRadio televiziji Bosne i Hercegovine (BHRT) izrečene su sankcije zbog rastućih dugova, a za dugove su odgovorni bh. političari, stoji u pismu Evropske radiodifuzne unije (EBU) upućenom Predsjedništvu BiH i Evropskoj komisiji.\nDirektorica EBU-a Ingrid Deltenre, u pismu koje im je danas uputila, članove Predsjedništva BiH obavještava o pokretanju pravnog postupka protiv BHRT-a, te naglašava da je Evropska radio-difuzna unija, s obzirom da kriza u finansiranju BHRT-a nije riješena do 15. decembra, primorana BHRT-u uvesti sankcije, koje se odnose na razmjenu vijesti i muzičkih sadržaja, kao i na pristup praćenju sportskih događaja.\nOna navodi da se zabrinutost EBU-a temelji i na principu i na ličnom interesu.\n“Naša uloga je da potičemo medije – javne servise – u dobrim i lošim vremenima, jer vjerujemo da su od vitalnog značaja za istinsku demokratiju. BHRT može biti važan instrument za izgradnju nacije, promoviranje socijalne kohezije i kulturne raznolikosti i može doprinijeti informiranju građanstva”, istakla je Deltenre.\nNavodi da su iz EBU-a učinili sve što su mogli kako bi pomogli BHRT-u tokom posljednjih deset godina reprogramiranjem dugova, ali BHRT trenutno duguje više od šest miliona švicarskih franaka.\nU pismu stoji da je, uprkos dugovanjima, u duhu solidarnosti i sa željom da podrže javni medijski servis u BiH, EBU BHRT-u odobrio prava prijenosa za ovogodišnji EURO 2016.\nDirektorica EBU-a ističe da će se posljedice, ukoliko BHRT ne izmiri svoja dugovanja, osjetiti ne samo u toj organizaciji već i u cijeloj Evropskoj medijskoj zajednici.\nOna podsjeća da je po evropskim standardima o javnim servisima koji su usvojeni na Odboru ministara Vijeća Europe, na svakoj državi članici da osigura odgovarajući i siguran način finansiranja javnih servisa.\nU svojoj Preporuci o javnim medijskim servisima iz 2012. godine, Odbor ministara je podsjetio države na njihovu odgovornost kako bi se osiguralo da “način finansiranja bude adekvatan, kako bi se ispunila dogovorena uloga i nadležnost javnih medijskih servisa, stvorila održiva sigurnost za budućnost, te omogućilo razumno planiranje”.\n“Sadašnji sistem finansiranja BHRT-a očito ne ispunjava ove kriterije. Ukoliko Bosna i Hercegovina postane prva zemlja u Evropi bez nacionalnog javnog servisa, to bi bio veoma loš presedan, koji bi svakako zasjenio težnje zemlje da postane država članica EU jednog dana”, pojašnjava Deltenre.\nU pismu članovima Predsjedništva BiH direktorica EBU-a Ingrid Deltenre na kraju navodi da kako se nada da će vlasti u BiH prepoznati ozbiljnost situacije i ne samo preduzeti neophodnu reformu sistema javnog finasiranja, nego i podržati BHRT kako bi izmirio svoje obaveze prema EBU-u.\nDeltenre je pismo uputila i evropskom komesaru za politiku susjedstva i proširenje Johannesu Hahnu, u kojem ga obavještava o, kako navodi, ozbiljnom problemu javnog medijskog servisa, ali i o drugim problemima s kojima se javni emiter BHRT suočava u BiH.\nPrema njenim riječima, vlasti BiH na najvišem političkom nivou, očigledno su se oglušile na brojne intervencije iz EBU-a.\n“Na osnovu statistički značajnih dokaza, kvaliteta javnih medijskih servisa ide ruku pod ruku sa nivoom korupcije i odražava kvalitet demokratskih institucija u zemlji”, istakla je Deltenre u pismu Hahnu.\nDodala je da s obzirom na činjenicu da BiH teži da postane članica Evropske unije i činjenicu da EU ulaže u projekte u zemlji, moglo bi biti važno uzeti ovu situaciju u obzir kada budete razmatrali buduće angažmane u zemlji.\nFinansijska situacija u BHRT-u se pogoršavala tokom dugog niza godina zbog nedovoljnog finansiranja uzrokovanog smanjenjem prava na korištenje, slabim sistemom naplate i zaostale značajne uplate od regionalnih emitera-partnera.\nIz EBU-a upozoravaju da je BiH sada u situaciji da postane jedina evropska zemlja koja bi mogla biti bez nacionalnog javnog servisa, prenosi BHRT.\nKljučne riječi: BHRT, javni servis


Dijalog Beograda i Prištine, deset godina posle - Izazov\nRadio-televizija Srbije\t 8. marta 2021. 20:59\nSastanak koji je počeo sa nekoliko sati zakašnjenja otvorio je deceniju dug dijalog Beograda i Prištine. Kasnile su i odluke, odlagana je primena dogovorenog, a temelje prvih dogovora postavili su tadašnji politički direktor Ministarstva spoljnih poslova Borko Stefanović i zamenica kosovskog premijera Edita Tahiri.\nMenjali su se posrednici i pregovarači, a prvi i jedini konkretan rezultat postignut je dve godine od početka susreta. Sporazum o normalizaciji odnosa dve strane potpisali su tadašnji premijer Srbije Ivica Dačić i predsednik privremene kosovske vlade Hašim Tači. Ključna tačka – Zajednica srpskih opština – do danas nije formirana.\n"Suštinski je došlo do dugoročne krize u procesu dijaloga Beograda i Prištine to je pre svega vezano za ZSO jer su uvek se tražila opravdanja za prolongoranja, uspostavjanja onog na što su se obe strane obavezale u aprilu 2013", kaže Vladimir Đukanović iz Centra za spoljnu politiku.\nNa obaveze je često upozoravao Brisel, ali bezuspešno. U uspehe Evropska unija ubraja to što je za isti sto dovodila suprotsavljene strane, kako o tehničkim, tako i o političkim pitanjima. Odgovori koje je javnost očekivala nisu bili jasni, zamera novinarka koja prati pregovore od početka kosovske krize.\n"To je jedina zajednička imenica za svakog ko je vodio ovaj dijalog za Ešton, Mogerini, Borel, Lajčaka jer nedostatak tranasparentnosti – novinari su taoci različitih izjava učesnika dijaloga, mogu da identifikuju sliku šta se dešavalo untra, ali EU nikad nije bia jasna oko susreta koji se dešavao unutra", kaže novinarka Đerahina Tuhina.\nUnutrašnje politčke prilike u Beogradu i Prištini značajno su menjale dinamiku pregovora. Odlazak kosovskih političkih lidera u Hag, smene vlasti kao i njihove odluke. Ona koju je doneo Ramuša Haradinaj – taksa na robu iz centralne Srbije – blokirala je pregovore duže od godinu i po. Ekonomske blokade su ukinute, a nove prepreke analitičati vide u izjavama političkih pregovarača.\n"Da li će biti nove prepreke biti staložene ili su floskule koje će se tokom novih kontakata promeniti ne mogu da kažem sa sigurnošću ali bi bilo korektno da se nađe novi pristup drugačiji od onog u dosadašnjem toku", smatra politički analitičar iz Prištine Behljulj Bećaj.\nNovo poglavlje u pregovorima otvoreno je prošlogodišnjim imenovanjem Miroslava Lajčaka za evropskog posrednika u dijalogu od koga se očekuje da stavi tačku na njih.\n"Tokom prethodnih 10 godina dijalog je značajno promenio život građana Zapadnog Balkana, ali sada je vreme da se krene dalje i proces privede uspešnom kraju. Zato radimo s obema stranama na postizanju sporazuma. Članice EU očekuju da se dijalog nastavi brzo i da Beograd i Priština što pre zavše ovaj proces", ističe portparol Evropske unije Peter Stano.\nU skori kraj procesa ne veruju analitičari koji ocenjuju da su dometi Miroslava Lajčaka skromni. Mogao bi da ih demantuje ukoliko očekivani susret Aleksandra Vučića i Aljbina Kurtija donese konkretan rezultat.


Najnovije vesti za hashtag #sinišamali\nPregled povezanih vesti • Oznaka: #sinišamali\nMinistar finansija Siniša Mali potvrdio je da će svim penzionerima 22. septembra biti isplaćeno 50 evra državne pomoći. Svi građani će dobiti u novembru još 30 evra državne pomoći i u decembru još… […]\nSiniša Mali : Kojeriću podrška u dovođenju investitora\nPrioritet u opštini Kosjerić je izgradnja desetine kilometara novih puteva i aktiviranje privredne zone i dovođenje jednog ili dva investitora ,izjavio je ministar finansija Siniša Mali posle sastanka sa rukovodstvom ove opštine. „Kosjerić… […]\nOd 1.marta prijava poslodavaca za isplatu polovine minimalca\nMinistar finansija Siniša Mali naveo je da će paket pomoći od 60 evra punoletnim građanima Srbije biti isplaćeni u maju i novembru. Prijava za novčanu pomoć počinje 28. aprila, dok od 1. marta… […]\nOd 508 kontrolisanih objekata pekra u njih 307 utvrđene neregularnosti. Ministar finansija Srbije Siniša Mali izjavio je da postoji problem sa neizdavanjem fiskalnih računa. – Poreska uprava je u poslednjih 10 dana izvršila proveru fiskalnih kasa u… […]\nMinistar finansija Siniša Mali izjavio je danas da je paket ekonomskih mera za oporavak privrede sveobuhvatan i obiman i da je usmeren pre svega ka očuvanju radnih mesta, smanjenju gubitaka ali i jačanju… […]


Press Online :: Svet :: Migranti okupirali "Keleti", policija se povlači - a vozovi stoje\nMigranti okupirali "Keleti", policija se povlači - a vozovi stoje\nNa stotine migranta ponovo je jutros "preplavilo" železničku stanicu Keleti u Budimpešti posle povlačenja policije koja im je prethodne noći naložila da se premeste u podzemni prolaz, ili posebno određenu tranzitnu zonu.\nIzbeglice su rekle da će peške ka Austriji čija je granica 170 kilometara od Budimpešte, ako im policija ne dozvoli da se ukrcaju u vozove.\nMađarska policija je sinoć zatražila od migranat da isprazne trg ispred železničke stanice Keleti i da se premeste u podzemni prolaz ili posebno određenu tranzitnu zonu.\nKako je javio TV kanal M1, oni su to i poslušali.\nStotine izbeglica juče je protestovalo ispred glavne železničke stanice, dok su se na trg ispred stanice poređali pripadnici mađarske interventne policije.\nProcenjuje se da oko 3.000 ljudi boravi ispred stanice Keleti gde su uslovi sve gori uprkos tome što volonteri izbeglicama dele vodu, hranu i lekove.\nIzmeđu 100 i 150 migranata protestovalo ispred stanice Keleti, dok je mađarska policija sprečila oko 2.000 migranata da se ukrcaju na vozove koji saobraćaju prema Austriji i Nemačkoj.\nSinoćni skup ispred stanice\nU Budimpešti je sinoć održan i skup podrške migrantima, a protiv planiranih izmena mađarske vlade kada je reč o politici prema migrantima, javila je MTI.\nIstovremeno, u blizini stanice u mestu Roske, radikalni nacionalistički Jobik održao je demonstracije, na kojima je zatraženo da južne granice Mađarske budu "hermetički" zatvorene kako bi se sprečio priliv ilegalnih ulazaka u zemlju, što bi moglo dovesti do humanitarne katastrofe, navodi mađarska agencija.\nMađarska je u ponedeljak pustila vozove i oko 1.000 izbeglica je prevezeno ka Zapadnoj Evropi, zbog čega su mnogi dugi krenuli ka Budimpešti. Ali sledećeg dana mađarske vlasti su blokirale stanicu.\nPolicija nije dala objašnjenje današnje odluke da otvori stanicu Keleti. Mađarski premijer Viktor Orban danas se sastaje sa evropskim liderima u Briselu radi razgovora o izbegličkoj krizi.


Stefanović se sastao sa Godfrijem, razgovarali o virusu i izbornim uslovima\nIzvor: RTS, 01.Jun.2020, 14:43\nMinistar unutrašnjih poslova Nebojša Stefanović sastao se sa ambasadorom Sjedinjenih Američkih Država u Beogradu Entonijem Godfrijem.\nEntoni Godfri je, u razgovoru sa Nebojšom Stefanovićem, ocenio da je postupanje Vlade Republike Srbije i Ministarstva unutrašnjih poslova tokom epidemije koronavirusa bilo dobro i da su mere u cilju suzbijanja širenja virusa donošene pravovremeno.\nStefanović >> Pročitaj celu vest na sajtu RTS << i Godfri su razgovarali i o aktivnostima koje su preduzete i koje se preduzimaju na unapređenju izbornih uslova u Srbiji, a osvrnuli su se i na primenu zaštitnih mera koje će biti preduzete tokom izbornog procesa i na sam dan izbora, kako bi se očuvalo zdravlje građana.\nMinistar i ambasador su konstatovali da je policijska saradnja između dveju zemalja dobra i izrazili zadovoljstvo što će biti nastavljena i u narednom periodu.\nBlic: Ministar Stefanović se sastao sa ambasadorom SAD, razgovarali o koroni i izborima\nGodfri i Stefanović o koroni i izborima\nAmerički ambasador u Srbiji Entoni Godfri ocenio je tokom susreta sa potpredsednikom Vlade i ministrom unutrašnjih poslova Nebojšom Stefanovićem da je postupanje srpske Vlade i MUP-a tokom epidemije korona virusa bilo dobro i da su mere za suzbijanje širenja virusa donošene pravovremeno...Stefanović...


"Delfini" šampioni Evrope, četvrti put zaredom | Radio Kosovska Mitrovica\n“Delfini“ šampioni Evrope, četvrti put zaredom\n29. July, 2018 07:08 |\nBARSELONA – Vaterpolisti Srbije četvrti put zaredom postali su šampioni Evrope, pošto su u finalnom meču u Barseloni, posle boljeg izvođenja peteraca, savladali domaćina Španiju. U regularnom delu susreta bilo je 7:7.\nSrbija je četvrti put zaredom vaterpolo šampion Evrope! Dugo se nije desilo da bude teže, ali je možda zato i slađe. Posle boljeg izvođenja peteraca (5:3), Srbija je u Barseloni savladala Španiju i pokazala da je najbolji tim na kontinentu.\nPosle četiri odigrane četvrtine bilo je nerešeno 7:7, iako su Španci tokom većeg dela susreta imali rezultatsku prednost, u nekoliko navrata i od dva gola.\nIpak, izabranici Dejana Savića u svakom trenutku su znali šta treba da rade, stigli, čak i prestigli prednost Španije, da bi u završnici meča imali i napad za pobedu.\nPrlainović nije stigao da uputi šut, pa je pobednika duela između Srbije i Španije odlučivalo bolje izvođenje penala, kao i 2009. godine u finalu Svetskog prvenstva u Rimu, kada su igrale iste selekcije.\nI rezultat je ponovo bio isti!\nSvi srpski vaterpolisti bili su precizni – Filipović, Prlainović, Aleksić, Mandić i Ćuk, dok je u španskom timu bio neprecizan Fernandez.\nU regularnom delu igre, Prlainović je dao dva gola, a u strelce su se upisali Nikola Jakšić, Aleksić, Stefan Mitrović, Mandić i Ćuk.\nSrbija je tako, ako se računaju i medalje Jugoslavije, osmi put postala šampion Evrope, četvrti put zaredom, što nikome nije pošlo za rukom već 80 godina.


Centralna banka bih nije raspoložena da pomogne u situaciji prouzrokovanoj virusom korona\nMinistar finansija Republike Srpske Zora Vidović rekla je da danas na sastanku sa predstavnicima Centralne banke BiH nije stekla utisak da žele pomoći u situaciji prouzrokovanoj virusom korona, a imaju mogućnosti za to.\n"Srpski član Predsjedništva BiH Milorad Dodik u nekoliko navrata tražio je pomoć Centralne banke i u ovako teškim vremenima trebala bi se uključiti da pomogne privredi. Tražili smo da se sa 10 na pet odsto smanji rezerva da bi se oslobodio dio sredstava za privredu, ali nema za to raspoloženja", rekla je Vidovićeva za Radio-televiziju Republike Srpske.\nOna je precizirala da bi se time oslobodile 1,3 milijarde KM i navela da je predlagala da se za ta sredstva kupe obveznice entiteta, što je Centralna banka odbila i pokazala da nema povjerenja u entitete.\n"Jedino što smo pozitivno danas konstatovali jeste da sredstava ima dovoljno, gotovine, te nije potrebno da stanovništvo podiže više sredstava", dodala je Vidovićeva.\nOna je rekla da krizni štab zasjeda svakodnevno, te u narednim danima očekuju velike udare i u skladu sa situacijom Vlada će donositi mjere.\n"Budžet se priprema da održi svoju likvidnost i sigurni smo da će budžetski korisnici imati plate i penzije i da će sve obaveze prema njima biti izmirene. Sa bankama i privrednim subjektima to moramo obezbijediti i radnicima u privatnom sektoru, naročito u proizvodnji", dodala je Vidovićeva.\nOna je ocijenila da će BiH dobro doći posebna kreditna linija Međunarodnog monetarnog fonda od oko 165 miliona evra.\nVidovićeva je istakla da u Vladi već razmišljaju kojim će mjerama pomoći privredi Srpske, iako je na prvom mjestu zaštita života građana i poštivanje preporuka Ministarstva zdravlja.\n"Vlada Srpske neće dozvoliti da se zatvori ijedan privredni subjekat kao posljedica virusa korona. Sve ćemo preduzeti da ti poslovni subjekti nastave sa radom, ali i oni moraju biti društveno odgovorni i svi moramo snositi određeni dio tereta", zaključila je Vidovićeva.\nOna je precizirala da Vlada za sada ima dva paketa mjera koji nisu konačni jer se još ne zna ni kolika će šteta biti.\n"Prvi paket mjera odnosi se na to da ćemo prolongirati sve obaveze po završnim računima za prošlu godinu koje bi privrednici sada trebali platiti do 1. aprila, a u drugom dijelu godine moći će platiti u ratama", pojasnila je Vidovićeva.\nOna je dodala da se mjera odnosi na one koji su prijavili svoje obaveze, a oni koji nisu neće imati olakšica.\n"Za male zanatlije sa do dva zaposlena paušalni godišnji porez od 600 KM smanjili smo za 60 odsto", precizirala je Vidovićeva.\nPrema njenim riječima, i banke su pokazale da su raspoložene da pomognu privredi, te će sa Agencijom za bankarstvo biti donesen program mjera kojim će reprogramirati određene kredite, pomjeriti isplatu rata i rok otplate.\n"Svi poreski obveznici koji se budu odgovorno ponašali prema radnicima i koji ih ne budu otpuštali i smanjivali platu, mogu očekivati pomoć Vlade", zaključila je Vidovićeva.\nOna je navela da je bez obzira na situaciju prouzrokovanu virusom korona stanje u Budžetu još dobro, ispunjavaju se i izmiruju sve obaveze.\n"Još smo likvidni, ali očekujemo u narednom periodu evidentan pad prihoda zbog dešavanja u privredi, pri čemu veliki broj privrednika ne može izvesti svoju robu, mnogi ne mogu uvesti sirovinu i ugostitelji ne rade", dodala je Vidovićeva.\nU Republici Srpskoj 29 osoba oboljelo od virusa korona


Gak: Fajnalfor velika pobeda Beograda – Sport – Dnevni sportski list\n30. новембра 2020. 5:29 AM\nGak: Fajnalfor velika pobeda Beograda\nGradski sekretar za sport i omladinu Slavko Gak rekao je da je dobijanje organizacije fajnalfora košarkaške Evrolige 2018. godine velika pobeda Beograda.\n“Ideja da se u Beogradu organizuje završni turnir Evrolige postoji već 10 godina, to jest od završetka izgradnje Beogradske arene, a evo deceniju i dve godine kasnije taj san će se konačno i ostvariti”, rekao je Gak, prenosi Beoinfo.\n“Sama činjenica da smo ispred tih gradova predstavlja veliko priznanje. U pitanju je najveće klupsko takmičenje posle fudbalske Lige šampiona i zaista smatram da smo uradili veliku stvar. Potrudićemo se da u naredne dve godine promovišemo Beograd i Srbiju na najbolji način, a kruna svega će biti pomenuti završni vikend najjačeg košarkaškog klupskog takmičenja”, rekao je Gak.\nGak je podsetio da u grad u kome se održava fajnalfor ne dolaze samo navijači koji imaju karte, već i mnogo onih koji žele da osete celu atmosferu, zbog čega će korist imati svi.\n“Primera radi, u Berlinu, gde je organizovan poslednji fajnalfor, kroz fan zonu je prošlo čak milion ljudi, što je fenomenalno”, rekao je gradski sekretar i izrazio nadu da se će neki od srpskih klubova naći u konkurenciji za osvajanje titule.\nČelnici Evrolige i gradonačelnik Beograda Siniša Mali traba da ozvaniče dogovor o domaćinstvu fajnalfora 2018. sredinom naredne sedmice.\nPartizan nastavio niz i slavio u Železniku


SUDIJE ISPITUJU NAČIN NA KOJI SE U SRBIJI PRIMENJUJU ODREDBE O PRIVREMENOM OSLOBAĐANJU | Institute for War and Peace Reporting\nOvaj potez usledio je nakon što su trojica takvih optuženika – bivši potpredsednik jugoslovenske vlade Nikola Šainović, te dvojica bivših načelnika generalštaba jugoslovenske vojske, Dragoljub Ojdanić i Nebojša Pavković – prošlog meseca viđena u Požarevcu, gde su prisustvovali sahrani bivšeg jugoslovenskog predsednika i njihovog saoptuženika, Slobodana Miloševića.\nNjima trojici odobreno je da vreme do početka suđenja – po optužbama koje se tiču zločina koji su potkraj devedesetih navodno počinjeni na Kosovu – provedu u Srbiji. Zabranjeno im je da međusobno komuniciraju, kao i da napuštaju područje opštine Beograd.\nNa zasedanju održanom 31. marta, branilac je tvrdio da je srpska vlada okrivljenima ipak odobrila odlazak na sahranu. Osim toga, odbrana je napomenula kako je praksa srpskog ministarstva pravde da okrivljenima povremeno dozvoljava da, u pratnji policije, odlaze izvan Beograda.\nNo, potpredsednik vlade Miroljub Labus izjavio je za informativnu kuću B92 kako niko iz vlade pomenutoj trojici optuženika nije odobrio putovanje u Požarevac.\nSudije Tribunala dale su Beogradu rok od dve sedmice da odgovori na njihov zahtev da se podrobnije izjasni o čitavom slučaju.